Q=0	C=0	SS=0	LS=0	PS=0	DC=0	LC=0	SD=0	BS=0	G0=18	G1=16	G2=5	DLID=az_RU	BODY=АБШ, Јазы шөбәси\nАллаһын Кәламындакы мүждә «һәр халга, тајфаја, дилә вә үммәтә» бәјан едилмәлидир. Елә бу мәгсәдлә биз 750-дән чох дилдә нәшрләр дәрҹ едирик (Вәһј 14:6). Сөзсүз ки, бу иш асан баша ҝәлмир. Бу ишә мүхтәлиф өлкәләрдән олан јазычылар вә тәрҹүмәчиләр әмәк гојур. Онларын һамысы Јеһованын Шаһидидир.\nМәтн инҝилис дилиндә јазылыр. Рәһбәрлик Шурасы баш идарәдә јерләшән Јазы шөбәсинин фәалијјәтинә нәзарәт едир. Бу шөбә исә баш идарәдә вә бәзи филиалларда хидмәт едән јазычыларын ишини идарә едир. Јазычыларын башга-башга мәншәләрдән олмасы сајәсиндә нәшрләримиздә мүхтәлиф халгларын мәдәнијјәтинә аид мөвзулар дәрҹ едилир. Бунунла да нәшрләримиз һамы үчүн мараглы олур.\nМәтн тәрҹүмәчиләрә ҝөндәрилир. Һазыр мәтн редактә едилдикдән вә Рәһбәрлик Шурасы тәрәфиндән тәсдиг олундугдан сонра електрон форматда бүтүн тәрҹүмә групларына ҝөндәрилир. Тәрҹүмәчиләр мәтни тәрҹүмә едирләр. Бу мәрһәләдә тәрҹүмә олунмуш мәтнин дәгиглији вә тәбиилији дә јохланылыр. Тәрҹүмәчиләр инҝилис мәтниндәки фикирләри там долғунлуғу илә ана дилләриндә вермәкдән өтрү «һәгигәт сөзләрини дүзҝүн» јазмаға чалышырлар (Ваиз 12:10).\nКомпүтерләрин фајдасы. Дүздүр, компүтер јазычылары вә тәрҹүмәчиләри әвәз едә билмәз, амма онун фајдасыны да данмаг олмаз. Електрон лүғәтләр, ахтарыш програмлары вә башга вәсаитләр ишин сүрәтини хејли артырыр. Јеһованын Шаһидләри тәрәфиндән јарадылан чохдилли електрон нәшријјат системи (MEPS) сајәсиндә мәтн јүзләрлә дил графикасында јазылыр, шәкилләрлә бәрабәр јығылыр вә чапа һазырланыр.\nБәли, биз бу ишдән өтрү ҝүҹ-гүввәмизи әсирҝәмирик. Чалышырыг ки, нәшрләримиз һәтта бир нечә мин адамын данышдығы дилдә дә дәрҹ олунсун. Чүнки Јеһова Аллаһ истәјир ки, «һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тимутијә 2:3, 4).\nНәшрләримизин јазылмасы барәдә нә демәк олар?\nНәјә ҝөрә нәшрләримиз чохлу дилләрә тәрҹүмә олунур?


Q=13	C=4	SS=0	LS=4	PS=8	DC=0	LC=0	SD=0	BS=1	G0=22	G1=14	G2=7	DLID=az_RU	BODY=Мәсәлләр 30 | Онлајн Мүгәддәс Китаб | Јени дүнја тәрҹүмәси\nАҒУРУН СӨЗЛӘРИ (1—33)\nМәни нә касыб елә, нә дә варлы (8)\nДојмаг билмәјән шејләр (15, 16)\nИз гојмајан шејләр (18, 19)\nЗинакар гадын (20)\nҺејванларын һикмәти (24)\n30 Јаги оғлу Ағурун Исаилә вә Үҹала дедији кәламлар. 2 Мән һәр кәсдән ҹаһиләм,+Бәшәри идрака малик дејиләм. 3 Нә һикмәтә јијәләнмишәм,Нә дә Мүгәддәсин елминә чатмышам. 4 Ким ҝөјләрә галхыб? Орадан ким ениб?+ Ким күләји овуҹларына јығыб? Ким сују палтарына бүкүб?+ Ким јерин һүдудларыны бәргәрар едиб?+ Онун адыны билирсән? Бәс оғлунун адыны? 5 Аллаһын һәр кәлмәси сафдыр.+ Аллаһ Она пәнаһ апаранлар үчүн галхандыр.+ 6 Онун сөзләринә һеч нә әлавә етмә,+Јохса сәни тәнбеһ едәр.Јаланчы чыхарсан. 7 Сәндән ики шеј истәјирәм. Нә гәдәр ки сағам, онлары мәндән әсирҝәмә. 8 Сахтакарлығы вә јаланы мәндән узаг ет.+ Мәни нә касыб елә, нә дә варлы. Гәдәриндә јејим ки,+ 9 Тохлугдан Сәни данмајым, «Јеһова кимдир?» демәјим.+ Нә дә јохсул олуб оғурлуг етмәјим, Аллаһымын адына ләкә ҝәтирмәјим. 10 Ағанын јанына ҝедиб нөкәри шәрләмә,Јохса сәнә гарғыш едәр, сән дә тәгсиркар оларсан.+ 11 Нәсил вар ки, атасына ләнәт едир,Анасына һөрмәт гојмур.+ 12 Нәсил вар ки, өзүнү тәмиз сајыр,+Амма чиркабындан тәмизләнмәјиб. 13 Нәсил вар ки, ҝөјлә ҝедир,Ҝөзләриндән тәкәббүр јағыр!+ 14 Нәсил вар ки, дишләри, санки, гылынҹдыр,Чәнәси хәнҹәрдир.Дүнјанын мәзлумларыны,Касыб-кусубу дири-дири удур.+ 15 Зәлинин «вер, вер» гышгыран ики гызы вар. Үч шеј вар ки, дојмаг билмәз.Дөрд шеј вар ки, «јетәр» демәз. 16 Мәзар*,+ гысыр бәтн,Гураг торпаг,«Бәсдир» демәјән алов. 17 Атаја ришхәнд едәнин, ана сөзүнә бахмајанын+ ҝөзләриниДәрә гузғунлары дәләр,Гартал балалары јејәр.+ 18 Ағлым кәсмәјән үч шеј вар,Дөрд шеји баша дүшмүрәм: 19 Гарталын сәмада јолуну,Иланын гаја үзәриндә јолуну,Ҝәминин дәрјада јолуну,Кишинин гызын гәлбинә јолуну. 20 Зинакар гадынын јолу беләдир: Јејир, ағзыны силир,Сонра дејир: «Нә пис иш ҝөрмүшәм ки?»+ 21 Үч шеј вар ки, јери ләрзәјә ҝәтирир,Дөрд шејә јер дөзмүр: 22 Гулун падшаһлыг етмәсинә,+Ахмағын хиртдәјәҹән јемәсинә, 23 Севилмәјән гадынын әрә ҝетмәсинә,Кәнизин өз ханымынын јерини тутмасына.+ 24 Дүнјада кичиҹик дөрд шеј вар,Амма онлар фөвгәл һикмәт саһибидир:+ 25 Гарышгалар ҝүҹлү мәхлуг дејил,Амма јајда азугә тәдарүк едирләр.+ 26 Гајадовшанлары+ да ҝүҹлү дејил,Амма јуваларыны гајаларда гурурлар.+ 27 Чәјирткәләрин+ һөкмдары олмур,Амма һамысы низамла ирәлиләјир.+ 28 Кәртәнкәлә*+ ајаглары илә јапыша-јапышаПадшаһ сарајына ҝирир. 29 Үч шеј вар ки, јериши мөһтәшәмдир,Дөрд шеј вар ки, ҝедиши әзәмәтлидир: 30 Һејванлар арасында ән ҝүҹлүсү,Һеч нәјин гаршысындан ҝери чәкилмәјән аслан,+ 31 Тазы, тәкә,Орду өнүндә ҝедән падшаһ. 32 Әҝәр ахмаглыг едиб өзүнү уҹалтмысанса,+Јахуд үрәјиндән белә бир шеј кечибсә,Әлинлә ағзыны јум.+ 33 Чүнки сүдү чалхалајанда јағ јығылыр,Бурну әзәндә ган ҝәлир,Гәзәби гызышдыранда дава дүшүр.+\n^ Ҝеккон кәртәнкәләси.


Q=58	C=0	SS=0	LS=58	PS=0	DC=0	LC=0	SD=0	BS=10	G0=2	G1=2	G2=2	DLID=az_RU	BODY=Бу ҝүн Һәзрәт Әлинин (ә) шәһадәти ҝүнүдүр\naprel 23, 2022 - 9:58 PM\nБу ҝүн дүнја шиәләринин биринҹи имамы вә мүттәгиләрин мөвласы Һәзрәт Әлинин (ә) шәһадәти ҝүнүндә дүнја мүсәлманлары матәм вә кәдәр ичиндәдирләр.\nСионистләрин Мәсҹидүл-Әгсадакы јени ҹинајәтләринә ҹаваб олараг “Үмумдүнја Әһли-Бејт (ә) Ассамблејасы”нын БӘЈАНАТЫ\naprel 23, 2022 - 4:46 PM\nИлаһи әмрләрдән узаг олмагла јанашы, инсанлыг вә мәрһәмәт гохусу ҝәлмәјән ҹинајәткар сионист режим гәсбкар мүһаҹирләрин әлләрини ачыг гојур вә һәр ил бу Аллаһ ајы олан Рамазан ајында дүнјанын ән мүгәддәс дини јерләриндән бирини тәһгир едирләр.\nҮмумдүнја Әһли-Бејт (ә) Ассамблејасынын Исвечдә Гурани-Кәримин тәһгир едилмәсини писләјән бәјанаты\naprel 23, 2022 - 3:59 PM\nИсвеч һөкумәти вә диҝәр Авропа өлкәләри бу ашкар принсипи танымалы вә тәсдиг етмәлидир ки, һеч бир Илаһи динин мүгәддәсликләри “ифадә азадлығы” бәһанәси илә тәһгир едилә билмәз.\nҮмумдүнја Әһли-Бејт (ә) Ассамблејасынын Кабулун гәрбиндә төрәдилән јени террор актларыјла бағлы бәјанаты\naprel 21, 2022 - 11:27 PM\nАллаһ вә халг дүшмәнләри кечән илин мүбарәк Рамазан ајы кими бу ил дә Кабулда мәзлум шиәләрин мәктәбләринә һүҹум едәрәк чохлу ҝүнаһсыз инсанлары гәтлә јетирдиләр; Бәс бу ағрыны һара апараг ки, төрәдилән ҹинајәтләрин һәдәфи ҝүнаһсыз ушаглар вә јенијетмәләр олуб.\nСуријада кәндлиләр АБШ ишғалчы һәрби карваныны даш вә дәјәнәклә кәнддән говдулар - Видео\naprel 21, 2022 - 10:53 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Суријанын Гамышлы әјаләтинин “Һәрб”, “Һамо”, “Әл-Гусаир” кәнд сакинләри ишғалчы Америка Бирләшмиш Штатларынын һәрби карваныны даша басыб дәјәнәкләјәрәк кәнддән говдулар. Ишғалчы АБШ ордусунун зиреһли техникасы Суријанын Гамышлы вилајәтинин Мәсадә кәндиндә гәрәзли шәкилдә кәнд тәсәррүфаты мәһсулларыны мәһв едиб.Бу һәрәкәтдән сонра кәнд сакинләри ишғалчы АБШ орду карваныны чубуг вә дашла кәндләриндән говублар.\nХаным Фатимәи Мәсумәнин (с) һәрәминдә илк Гәдр ҝеҹәсинин әһја мәрасими - Фото\naprel 21, 2022 - 10:45 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Һәзрәт Фатимә Мәсумә әлејһа саламын пак һәрәминдә Һөҹҹәтүл-Ислам вә Мүслимин Насир Рәфиинин чыхышы вә Сејид Әли Һүсејни Нежадын мәдһијјәси илә Мүбарәк Рамазан ајынын 19-ҹу ҝеҹәсинин әһја мәрасими кечирилиб.\nАјәтуллаһ Рәисинин чыхышы илә Имам Хомејнинин һәрәминдә Мүбарәк Рамазан ајынын 19-у ҝеҹәсиндә илк әһја мәрасими- Фото\naprel 21, 2022 - 10:32 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Ислам Ингилабынын баниси мәрһум Имам Хомејни һәзрәтләринин һәрәминдә мүбарәк Рамазан ајынын 19-ҹу ҝеҹәсинин әһја мәрасими кечирлиб. Мәрасимдә Иран Ислам Республикасынын президенти Ајәтуллаһ Сејјид Ибраһим Рәиси чыхыш едәрәк Гәдр ҝеҹәсинин вә Имам Әлинин (әлејһи сәлам) һәгигәтләри барәсиндә данышыб.\nҺәзрәт Әбүлфәзлил Аббасын (ә) һәрәминдә илк Гәдр ҝеҹәсинин әһја мәрасими - Фото\naprel 21, 2022 - 8:44 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Һәзрәт Әбүлфәзлил Аббасын (әлејһи сәлам) пак һәрәми вә Имам Һүсејн илә һәзрәт аббасын һәрәмләрин арасында јерләшән Бејнүл Һәрәмејн әразисиндә илк Гәдр ҝеҹәсинин әһја мәрасими кечирилиб.\nИмам Әлијјән Нәги (ә) вә Имам Һәсән Әскәринин (ә) һәрәминдә илк Гәдр ҝеҹәсинин әја мәрасими - Фото\naprel 21, 2022 - 8:08 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Самирра шәһәриндә Имам Әлијјән Нәги (әлејһи сәлам) вә Имам Һәсән Әскәринин (әлејһи сәлам) мүгәддәс һәрәминдә мүбарәк Рамазан ајынын 19-на кечән ҝеҹә илк Гәдр ҝеҹәсинин әһја мәрасими кечирилиб.\nИмам Һүсејнин (ә) һәрәминдә илк Гәдр ҝеҹәсинин әһја мәрасими - Фото\naprel 21, 2022 - 8:00 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Кәрбәлда, Имам Һүсејнин (әлејһи сәлам) һәрәминдә мүгәддәс Рамазан ајынын 19-ҹу ҝеҹәсинин, илк Гәдр ҝеҹәсинин әһја мәрасими кечирилиб.\nИмам Әлинин мүгәддәс зијарәтҝаһынын ҝүнбәзи үзәриндә матәм бајрағы галдырылыб - Фото\naprel 21, 2022 - 7:54 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Әмирәл-мөминин (ә) шәһадәт ҝүнләринин ҝәлиши илә ејни вахтда Нәҹәф Әшрәф шәһәриндә Мөвләл муттәгин, Имамәл мөминин һәзрәт Әли ибн Әбу Талибин (әлејһимә сәлам) һәрәминин ҝүнбәзи үзәриндә әзадарлыг бајрағы галдырылыб.\nДүнјанын, Ислам вә Шиә аләминин сечилмиш видео хәбәрләри; Гүдсдән Исвечә кими – Видео\naprel 20, 2022 - 7:52 PM\nӘһли Бејт (әлејһимус-сәлам) - Хәбәр Аҝентлији АБНА / Видео Хидмәти: Ашағыдакы клипдә мүхтәлиф хәбәр аҝентликләринин камера ракурсундан дүнјанын, Ислам вә Шиә аләминин сон бир нечә ҝүнүн сечилмиш хәбәрләрини вә фотоларыны ҝөрә биләрсиниз:\nТеһранда Иран Ислам Республикасынын Орду Ҝүнүнүн мүнасибәти илә һәрби парад - Фото\naprel 20, 2022 - 4:14 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, 29 Фәрвәрдин Иран Ислам Республикасында Орду Ҝүнү кими гејд олунур. Бу мүнасибәтлә Теһранда, Ислам Ингилабынын баниси Имам Хомејни (ризвануллаһи тәала) һәзрәтләринин һәрәми јахынлығында кечирилән һәрби парадда Иран Ислам Республикасынын президенти Ајәтуллаһ доктор Сејид Ибраһим Рәиси ҹәнаблары иштирак едибләр.\nКабилин Шиә рајонунда мәктәбләрдә террор акты / Онларла азјашлы шаҝирд вә көрпә шәһид олду - Фото\naprel 20, 2022 - 3:43 PM\nӘбдүл Рәһим Шәһид мәктәбинин мүәллими Зәкәријјә Үлфәт “Afganistan Daily Information” гәзетинә биринҹи партлајыш нәтиҹәсиндә тәхминән 20-25 шаҝирдин шәһид олдуғуну ачыглајараг, әлавә едиб: “Биринҹи партлајышын ардынҹа мәктәбдә мүәллимләр шаҝирдләрин һәјатыны хилас етмәк үчүн онлары тәһлүкәсиз дәһлизләрдә јерләшдирән заман икинҹи партлајыш баш верди”.\nИрагы ишғал едән Түркијәнин ХИН: “Түркијә Ирагын әрази бүтөвлүјүнү позмаг нијјәтиндә дејил” (!)\naprel 20, 2022 - 1:07 AM\nГејд едәк ки, 2003-ҹү илдән бәри Түркијә режими Ирагын шимал бөлҝәсини ишғал едиб. Базар ертәси ҝүнү дә Түркијә Мүдафиә Назирлији ПКК јараглыларына гаршы һәрби әмәлијјат ады илә Ираг дөвләтиндән һеч бир иҹазә алмадан Ирагын шималына һәрби тәҹавүзә башлајыб.\nИсвеч ардыҹыл үчүнҹү ҝеҹәдир ки, Гурана вә мүсәлманлара гаршы олунан һөрмәтсизлијә ҝөрә иғтишашлар аловунда јаныр\naprel 19, 2022 - 10:09 PM\nДанимарканын ифрат сағчы анти-иммиграсија партијасынын лидери Расмус Палуден полисин мүшајиәти илә ҹүмә ахшамы Исвечдә, Линкопингин ҹәнубундакы әсасән мүсәлманларын јашадығы мәһәлләдә ачыг иҹтимаи мәкана ҝедәрәк етиразлара мәһәл гојмадан Гурани Кәрими јерә атыб вә јандырыб. Онун һәрәкәтләринә етираз етмәк үчүн әразијә 200-ә јахын нүмајишчи топлашыбмыш.\nКабилин Шиә рајонунда бир нечә партлајыш / Онларла азјашлы тәләбә шәһид олду\naprel 19, 2022 - 7:24 PM\nӘфганыстан медиасы Кабилин гәрбиндә, шәһәрин Шиә рајонундакы тәлим мәркәзләриндә бир нечә партлајышын баш вердијини билдириб.\nГаничән сионист Исраил режими јүзләрлә Фәләстинли шәһидин ҹәназәләрини ҝизли сахлајыр\naprel 19, 2022 - 7:06 PM\nҺесабатда гејд олунур ки, ушаг гатили олан гондарма сионист Исраил режими 1948-дән башлајараг Фәләстини ишғал етдији илк ҝүндән етибарән 2015-ҹи илә кими фәләстинли шәһидләрин ҹәназәләрини әлә кечирмәјә давам едир.\nДәҹлә, фурат, Күр вә Араз чајларыны гоншу өлкәләрин үзүнә бағлајан Түркијәдә мешә јанғынлары түғјан едир\naprel 18, 2022 - 2:28 AM\n“Түркијә” гәзети хәбәр верир ки, јанғын сәһәр саатларында Бодрум јахынлығындакы Јакакөј әразисиндә баш вериб.\nГутерреш: "Украјна бөһраны 1,7 милјард инсаны јохсуллуг тәһлүкәси илә үз-үзә гојур"\naprel 18, 2022 - 2:14 AM\nБелә ки, дүнјада буғда вә арпа истеһсалынын 30%-и Русија илә Украјнанын пајына дүшүр. Бу дөвләтләрин дүнја базарына чыхардыглары кәнд тәсәррүфаты мәһсуллары планетин ән јохсул сакинләринин әсас гида мәнбәјидир. Африканын игтисади ҹәһәтдән зәиф инкишаф етмиш 45 өлкәсинин идхал етдији буғданын үчдә бириндән чоху Русија вә Украјна тарлаларында јетишир\nАБШ-да нөвәти атышма, хәсарәт аланлар вар\naprel 18, 2022 - 2:07 AM\nАтышма нәтиҹәсиндә азы 9 нәфәр јараланыб,\nАвропа Иттифагы Франсанын намизәди Ле Пендән мәнимсәдији пуллары ҝери алмаг истәјир: Һесабат\naprel 18, 2022 - 1:48 AM\nБазар ҝүнү Парис прокурорлуғу мартын 11-дә Авропа Фырылдагчылыгла Мүбаризә Офисиндән (ОЛАФ) алдығы һесабаты өјрәндијини тәсдигләди.\nГејри-легл Исраил террорчу режиминдәки јәһуди мүһаҹирләр вә ифрат сағчы јәһуди групларын Гүдс Мәсҹидинә басгыны- Видео\naprel 18, 2022 - 1:37 AM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, дүнјанын мүхтәлиф өлкәләриндән әсасән дә Гәрб, АБШ, Русија вә кечмиш советләр өлкәләриндән, о ҹүмләдән Азәрбајҹан Республикасындан ахышараг Фәләстин торпагларыны ишғал едән јәһуди террорчу үнсүрләринин Ислам атрибутларына гаршы вәһшилији вә тәһгири сәнҝимир. Өтән ҝүн гејри-легл Исраил террорчу режиминдәки јәһуди мүһаҹирләр вә ифрат сағчы јәһуди груплар сионист Исраил ишғалчы гүввәләринин мүшајиәти илә ишғал алтындакы Шәрги Гүдсдәки Әл-Әгса мәсҹидинә дахил олублар вә Мүсәлманларын илк Гибләси олан Гүдс Мәсҹидини тәһгир едибләр.\nҸәнуби Каролина штатында баш верән атышмада 14 нәфәр јараланыб\naprel 18, 2022 - 1:20 AM\nАБШ Конститусијасына едилән Икинҹи Дәјишиклијә әсасән, одлу силаһ ҝәздирмәк вә она саһиб олмаг АБШ вәтәндашларынын гануни һүгугудур.\nПенсилванијада азјашлы ушагларын атышмасы нәтиҹәсиндә ики ушаг өлүб, онларла јараланан вар\naprel 18, 2022 - 1:05 AM\nБазар ҝүнү сәһәр саатларында Пенсилванија штатынын Питтсбург шәһәриндә азјашлы ушагларын бир-бири илә одлу силаһлардан ачдыглары атышма нәтиҹәсиндә азы ики ушаг һәлак олуб.\nӨтән һәфтә дүнјанын, Ислам вә Шиә аләминин сечилмиш хәбәрләри (09-15 апрел 2022) - Видео\naprel 18, 2022 - 12:26 AM\nӘһли Бејт (әлејһимус-сәлам) -АБНА Хәбәр Аҝентлији: Дүнјанын, Ислам вә Шиә аләминин сон бир һәфтәдә (2022-ҹи ил апрелин 09-дан 15-нә кими) сечилмиш һадисәләрини ашағыдакы видео репортажда изләјин:\nЧилили тәләбәләр ишғалчы сионист режиминин нүмајәндәсинин университетләринә ҝәлмәсинә етираз едибләр - Видео\naprel 16, 2022 - 6:31 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Чилили тәләбәләр Фәләстин бајрагларыны галдырараг, университетләриндә чыхыш етмәк истәјән исраилли натигин чыхышына мане олуб, ишғалчы сионист режиминин нүмајәндәсинин университетләринә ҝәлмәсинә етираз едибләр!\nИшғалчы јәһуди гүввәләри Мәсҹидүл-Әгсада фәләстинлиләрә һүҹум чәкәрәк азы 152 фәләстинлини јаралајыблар - Видео\naprel 16, 2022 - 6:20 PM\nСионист режим медиаларынын билдирдијинә ҝөрә, Ҹүмә ҝүнү гәдим Гүдс шәһәриндә јерләшән Әгса Мәсҹидиндә баш верән тоггушмалар кечән илки Гәзза Мүһарибәсиндә олдуғу кими даһа бөјүк бир мүнагишәнин јенидән башламасы рискини артырыб.\nУшаг гатили Исраил режиминин Истанбулдакы консуллуғу гаршысында аксија кечирилиб - Видео\naprel 16, 2022 - 5:00 PM\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, ишғалчы сионист режим тәһлүкәсизлик гүввәләринин Гүдсә һүҹуму нәтиҹәсиндә мәзлум Фәләстинли ибадәтчиләринин јараланмасынын ардынҹа, дүнән ҝеҹә саат 02:00-да Түркијә мүсәлман халгы сионист режим консуллуғу гаршысында топлашараг ишғалчы Исраил режиминин Мәсҹидүл-Әгсаја һүҹумуну мәһкум етмиш вә Фәләстин мүгавимәтинә дәстәк олдугларыны билдирдиләр. Гејд едәк ки, Ҹүмә ахшамы ҝеҹәси Исраил тәһлүкәсизлик гүввәләри Мәсҹидүл-Әгсаја басгын едиб, чохлу мүсәлманы јаралајыб вә диҝәрләрини исә һәбс едиб.


Q=2	C=2	SS=1	LS=0	PS=0	DC=0	LC=0	SD=0	BS=4	G0=155	G1=133	G2=79	DLID=az_RU	BODY=Аллаһын Падшаһлығы Јеһова адыны уҹалдыр вә мүгәддәсләшдирир | Аллаһын Падшаһлығы\nЈеһова Аллаһ Өз адыны уҹалдыр\nАллаһын халгы Онун адына дәрин һөрмәт бәсләјир\n1, 2. «Јени Дүнја Тәрҹүмәси» Аллаһын адыны неҹә уҹалдыр?\n1947-ҹи ил декабрын 2-си, сојуг ҝүнәшли бир ҝүн иди. Мәсһ олунмуш гардашлардан ибарәт кичик груп Бруклиндә (Нју–Јорк) јерләшән Бејтелдә бөјүк бир ишә башлајыр. Бу ҝәрҝин иш 12 ил давам етди. Нәһајәт, 13 март 1960-ҹы илдә Мүгәддәс Китабын јени тәрҹүмәсинин сон мәтни тамамланды. Үч ајдан сонра, 1960-ҹы илин 18 ијун тарихиндә Нејтан Норр гардаш Манчестердә (Инҝилтәрә) кечирилән конгресдә «Мүгәддәс Јазыларын Јени Дүнја Тәрҹүмәси»нин сонунҹу ҹилдини һәјәҹан ичиндә олан динләјиҹиләрә елан етди. (1950—1960-ҹы илләр әрзиндә «Јени Дүнја Тәрҹүмәси» инҝилис дилиндә алты ҹилддә дәрҹ олунурду.) Натиг һәмин ан бүтүн иштиракчыларын һиссләрини дилә ҝәтирәрәк уҹадан бәјан етди: «Бу ҝүн бүтүн дүнјада Јеһованын Шаһидләри үчүн ән севиндириҹи ҝүндүр!» Севиндириҹи мәгамлардан бири о иди ки, орада Аллаһын ады дәфәләрлә ишләнмишди.\n«Јунанҹа Мүгәддәс Јазыларын Јени Дүнја Тәрҹүмәси» 1950-ҹи илдә «Теократијанын инкишафы» адлы конгресдә тәгдим олунду;«Јанки» стадиону, Нју–Јорк;Гана\n2 Мүгәддәс Китабын бир чох тәрҹүмәләриндән Аллаһын ады чыхарылыб. Анҹаг Јеһованын мәсһ олунмуш хидмәтчиләри Шејтанын Аллаһын адыны инсанларын јаддашындан силмәк планыны алт-үст етдиләр. Һәмин ҝүн ишыг үзү ҝөрән «Јени Дүнја Тәрҹүмәси»нин ҝириш сөзләриндә дејилирди: «Бу тәрҹүмәнин әсас фәргләндириҹи ҹәһәти одур ки, бурада Аллаһын ады гануни јеринә гајтарылыб». «Јени Дүнја Тәрҹүмәси»ндә Аллаһын шәхси ады олан Јеһова 7000 дәфәдән чох ишләнир. Бу тәрҹүмә сәмави Атамыз Јеһованын адыны мөһтәшәм шәкилдә уҹалдыр!\n3. а) Гардашлар Аллаһын адынын мәнасы илә бағлы нәји дәрк етдиләр? б) Чыхыш 3:13, 14 ајәләринин мәнасыны неҹә баша дүшмәлијик? (« Аллаһын адынын мәнасы» адлы чәрчивәјә бахын.)\n3 Әввәлләр Мүгәддәс Китаб Тәдгигатчылары Аллаһын адынын мәнасыны «Мән кимәмсә Ојам» кими баша дүшүрдүләр (Чых. 3:14, «Крал Јаковун Мүгәддәс Китабы»). Буна ҝөрә дә «Ҝөзәтчи гүлләси» журналынын 1926-ҹы ил 1 јанвар сајында вурғуланырды: «Јеһова адынын мәнасы... нә башланғыҹы, нә дә сону Олан демәкдир». Анҹаг «Јени Дүнја Тәрҹүмәси»нә башланылан заман Јеһова халгына адынын мәнасынын тәкҹә Мөвҹуд олан јох, һәм дә бөјүк нијјәтләр Аллаһы вә онлары һәјата кечирән олдуғуну анламаға көмәк етди; бу исә ән ваҹиби иди. Онлар Јеһова адынын һәрфи мәнасынын «олмасына сәбәб олур» олдуғуну дәрк етдиләр. Бәли, О Каинатын вә бүтүн шүурлу варлыгларын јаранмасына сәбәб олуб, еләҹә дә Өз нијјәтини вә мәгсәдини һәјата кечирмәјә давам едир. Бәс нәјә ҝөрә Аллаһын адынын уҹалдылмасы бу гәдәр ваҹибдир вә биз буну неҹә едә биләрик?\nАллаһын адынын тәгдис олунмасы\n4, 5. а) «Гој адын мүгәддәс тутулсун», — дејә дуа едәндә нә хаһиш етмиш олуруг? б) Аллаһ Өз адыны нә вахт вә неҹә тәгдис едәҹәк?\n4 Јеһова истәјир ки, Онун ады уҹалдылсын. Исанын нүмунә үчүн гојдуғу дуадакы илк хаһишдән: «Гој адын мүгәддәс тутулсун», — хаһишиндән ҝөрүндүјү кими, Јеһованын әсас мәгсәди Өз адынын тәгдис олунмасыдыр (Мәт. 6:9). Бәс биз бу хаһиши етмәклә нә һагда дуа етмиш олуруг?\n5 Бу китабын биринҹи фәслиндән өјрәндијимиз кими, «гој адын мүгәддәс тутулсун» сөзләри Исанын дуасына дахил олан вә Јеһованын нијјәти илә бағлы олан үч хаһишдән биридир. Диҝәр икиси исә «гој Падшаһлығын ҝәлсин» вә «гој Сәнин ирадән... јеринә јетсин» сөзләридир (Мәт. 6:10). Беләҹә, биз Јеһовадан Падшаһлығынын ҝәлмәсини вә ирадәсинин јеринә јетмәсини диләмәклә Ондан адыны тәгдис етмәк үчүн һәрәкәтә кечмәсини хаһиш етмиш олуруг. Башга сөзлә десәк, Јеһованын Өз адыны Әдән бағында галдырылмыш үсјандан етибарән јахылан бүтүн ләкәләрдән тәмизләјәрәк тәгдис етмәсини хаһиш едирик. Бәс Јеһова белә дуалара неҹә ҹаваб верәҹәк? О дејир: «Халглар ичиндә ләкәләнән... улу адымын мүгәддәслијини ҝөстәрәҹәјәм» (Һизг. 36:23; 38:23). Јеһова Армаҝеддонда писликләри мәһв едәндә бүтүн ҹанлы варлыгларын ҝөзү өнүндә Өз мүгәддәс адыны тәгдис едәҹәк.\n6. Биз Аллаһын адынын мүгәддәс тутулмасында неҹә иштирак едә биләрик?\n6 Тарих бојунҹа Јеһова хидмәтчиләринә Өз адынын тәгдис олунмасында иштирак етмәк имканы вериб. Тәбии ки, Аллаһын адыны даһа да мүгәддәс едә билмәрик. О, артыг мүтләг мәнада мүгәддәсдир. Бәс онда биз бу ады неҹә тәгдис едә биләрик? Әшија пејғәмбәр јазырды: «Сиз ордулар Аллаһы [Јеһованы]... мүгәддәс тутун!» Һәмчинин Јеһова Өз халгы барәдә демишди: «Мәним адымы мүгәддәс тутаҹаглар,.. Исраилин Аллаһынын гаршысында еһтирамла дураҹаглар» (Әшј. 8:13; 29:23). Беләликлә, биз Аллаһын адыны мүгәддәс тутдуғумузу ону бүтүн адлардан үстүн тутмагла, онун дашыдығы мәнаны гәбул етмәклә вә башгаларына да бу ады мүгәддәс тутмаға көмәк етмәклә ҝөстәрә биләрик. Јеһованын адына дәрин һөрмәт етдијимизи Ону Һөкмдарымыз кими гәбул етмәклә вә Она бүтүн үрәклә итаәт етмәклә ҝөстәрмиш олуруг (Мәс. 3:1; Вәһј 4:11).\nАллаһын адыны дашымаға вә уҹалтмаға һазыр олан халг\n7, 8. а) Аллаһын адыны дашымаға лајиг ҝөрүлмәздән әввәл нәјә ҝөрә вахт кечмәли иди? б) Нәји нәзәрдән кечирәҹәјик?\n7 Аллаһын хидмәтчиләри 1870-ҹи илләрдән етибарән Онун адыны өз нәшрләриндә истифадә етмәјә башладылар. Буна «Сион Ҝөзәтчи гүлләси» журналынын 1879-ҹу илин август сајыны вә һәмин ил нәшр олунан «Ҝәлинин нәғмәләри» адлы һәмд нәғмәси китабыны аид етмәк олар. Анҹаг, ҝөрүнүр, Јеһова хидмәтчиләрини Онун мүгәддәс адыны дашымаг шәрәфинә лајиг олуб-олмадыгларына әмин олдугдан сонра онлара бу ады дашымаға имкан верди. Бәс Јеһова Мүгәддәс Китаб Тәдгигатчыларына бу ады дашымаға неҹә көмәк етди?\n8 XIX әсрин сонуна вә XX әсрин әввәлләринә нәзәр салдыгда ҝөрәҹәјик ки, Јеһова халгына Онун ады илә бағлы мүһүм һәгигәтләри даһа ајдын анламаға неҹә көмәк едиб. Ҝәлин бу һәгигәтләрдән үчүнә бахаг.\n9, 10. а) Нәјә ҝөрә әввәлләр «Ҝөзәтчи гүлләси»ндә диггәт даһа чох Исаја јөнәлирди? б) 1919-ҹу илдән бәри һансы дәјишикликләр баш верди вә нәтиҹәси нә олду? (Һәмчинин « “Ҝөзәтчи гүлләси” журналы Аллаһын адыны неҹә уҹалдыр?» адлы чәрчивәјә бахын.)\n9 Илк нөвбәдә, Јеһованын хидмәтчиләри Онун адына дүзҝүн мүнасибәт бәсләмәјә башладылар. Илк Мүгәддәс Китаб Тәдгигатчылары фидјәни Аллаһын Кәламынын әсас тәлими һесаб едирдиләр. Мәһз буна ҝөрә дә «Ҝөзәтчи гүлләси»ндә әсас диггәт Исаја јөнәлирди. Мисал үчүн, журналын илк дәрҹ олундуғу ил Исанын ады Јеһованын адындан он дәфә чох истифадә олунурду. «Ҝөзәтчи гүлләси»нин 1976-ҹы ил 15 март сајында Мүгәддәс Китаб Тәдгигатчылары барәдә дејилирди ки, онлар әввәлләр Исаја «һәддиндән артыг өнәм» верирдиләр. Лакин вахт кечдикҹә Јеһова онлара Мүгәддәс Китабда Онун адына даһа чох өнәм верилдијини анламаға көмәк етди. Бәс Мүгәддәс Китаб Тәдгигатчылары буна неҹә һај вердиләр? Елә һәмин мәгаләдә гејд олунурду ки, 1919-ҹу илдән сонра «онлар Мәсиһин сәмави Атасы Јеһоваја даһа чох һөрмәт ҝөстәрмәјә башладылар». 1920—1929-ҹу илләр әрзиндә «Ҝөзәтчи гүлләси»ндә Аллаһын ады 6500 дәфәдән чох ишләнмишди.\n10 Аллаһын адына лајиг олдуғу еһтирамы ҝөстәрмәклә гардашлар бу ада олан мәһәббәтләрини тәзаһүр етдирдиләр. Кечмишдә јашамыш Муса пејғәмбәр кими, онлар да «Јеһованын адыны бәјан [етмәјә]» башладылар (Ган. 32:3; Зәб. 34:3). Мүгәддәс Китабда вәд олундуғу кими, адына ҝөстәрилән мәһәббәт Јеһованын ҝөзүндән јајынмады вә О, онлара лүтф ҝөстәрди (Зәб. 119:132; Ибр. 6:10).\n11, 12. а) 1919-ҹу илдән сонра нәшрләримиздә һансы дәјишикликләр едилди? б) Јеһова хидмәтчиләринин диггәтини нәјә јөнәлтди вә һансы мәгсәдлә?\n11 Икинҹиси, һәгиги мәсиһчиләр Аллаһын тапшырдығы ишин нәдән ибарәт олдуғуну анладылар. 1919-ҹу илдән гыса мүддәт сонра мәсһ олунмуш мәсул гардашлар Әшијанын пејғәмбәрлијини арашдырмаға тәшвиг олундулар. Бундан сонра нәшрләримиздә әсас диггәт башга саһәјә јөнәлди. Нәјә ҝөрә демәк олар ки, бу, «вахтлы-вахтында» верилән гида иди? (Мәт. 24:45).\n12 «Ҝөзәтчи гүлләси»ндә 1919-ҹу илә гәдәр Әшијанын: «Сиз Мәним шаһидләримсиниз, бәли, сечдијим гулумсунуз», — сөзләри һеч вахт мүзакирә олунмамышды. (Әшија 43:10—12 ајәләрини охујун.) Анҹаг 1919-ҹу илдән сонра нәшрләримиздә Әшија пејғәмбәрин бу сөзләринә даһа чох диггәт јетирилир вә бүтүн мәсһ олунмушлар Јеһованын онлара вердији тапшырығы — Онун һаггында шаһидлик етмәк ишини иҹра етмәјә тәшвиг олунурду. 1925-ҹи илдән 1931-ҹи илә гәдәр «Әшија» китабынын 43-ҹү фәсли «Ҝөзәтчи гүлләси» журналынын 57 сајында мүзакирә олунмушду вә һәр дәфә Әшијанын сөзләри һәгиги мәсиһчиләрә тәтбиг олунурду. Ајдындыр ки, бу илләр әрзиндә Јеһова хидмәтчиләринин диггәтини етмәли олдуглары ишә јөнәлдирди. Бәс Јеһова буну һансы мәгсәдлә едирди? Ҝөрүнүр, «әввәлҹә онларын јарарлы олуб-олмадығы [сынанмалы иди]» (1 Тим. 3:10). Јеһованын адыны дашымаг шәрәфинә лајиг ҝөрүлмәк үчүн Мүгәддәс Китаб Тәдгигатчылары, илк өнҹә, әмәлдә Онун һәгиги шаһидләри олдугларыны исбат етмәли идиләр (Лука 24:47, 48).\nАЛЛАҺЫН АДЫНЫН МӘНАСЫ\n«ЈЕҺОВА» ады «олмаг» мәнасыны верән ибрани фелиндән јараныб. Бәзи алимләр бу фелин иҹбар нөвдә ишләндијини дүшүнүрләр. Буна ҝөрә дә чохлары фикирләшир ки, Аллаһын адынын мәнасы «олмасына сәбәб олур» демәкдир. Адын бу мәнасы Јеһованын Јарадан кими ојнадығы рола мүвафигдир. Чүнки Каинатын вә бүтүн шүурлу варлыгларын јараданы Одур, үстәлик, О, Өз нијјәт вә мәгсәдини һәјата кечирәндир.\nБәс онда Јеһованын Чыхыш 3:13, 14 ајәләриндә Муса пејғәмбәрин суалына вердији ҹавабы неҹә баша дүшмәк олар? Муса сорушду: «Туталым, исраиллиләрин јанына ҝетдим вә онлара: “Мәни сизин јаныныза ата-бабаларынызын Аллаһы ҝөндәриб”, — дедим. Бәс онлар “онун ады нәдир?” сорушсалар, онда нә ҹаваб верим?» Ҹавабында Аллаһ Мусаја деди: «Ким Истәсәм, Олаҹағам».\nӘслиндә, Муса Јеһовадан адыны ачыгламағы хаһиш етмирди, чүнки исраиллиләр дә, о да Аллаһын адыны чох јахшы билирди. Анҹаг Муса истәјирди ки, Јеһова неҹә Аллаһ олдуғу һагда иманы мөһкәмләндирән вә Онун мәнасы илә бағлы олан бир шеј ачыгласын. Беләликлә, «Ким Истәсәм, Олаҹағам» демәклә Јеһова Өз шәхсијјәтинин һејрәтамиз бир јөнүнү ачыглады: О, мүхтәлиф вәзијјәтләрдә Өз нијјәтини һәјата кечирмәк үчүн истәдији Кәс олур. Мәсәлән, Јеһова Муса вә исраиллиләр үчүн һәр шеј олмушду — Хиласкар, Һаким, Гајғыкеш Ата вә саирә. Беләҹә Јеһова халгына вердији вәдләри јеринә јетирмәк үчүн ким олаҹағыны Өзү сечир. Анҹаг Јеһова Өз нијјәтини јеринә јетирмәк үчүн нәинки Өзү истәдији кәс ола биләр, һәм дә јаратдығы һәр шејдән дә истифадә едә биләр *.\n^ абз. 60 «Мүгәддәс Китабын Јени Дүнја Тәрҹүмәси»нин әлавәләр бөлмәсинә бахын: А4.\n«ҜӨЗӘТЧИ ГҮЛЛӘСИ» ЖУРНАЛЫ АЛЛАҺЫН АДЫНЫ НЕҸӘ УҸАЛДЫР?\nИлләр өтдүкҹә «Ҝөзәтчи гүлләси»ндә Јеһованын адына ҝет-ҝедә даһа чох өнәм верилирди вә бу, журналын үз габығында әкс олунурду. Бу дәјишикликләрин бәзиләринә диггәт јетирәк.\n«Сион Ҝөзәтчи гүлләси», ијул 1879-ҹу ил\nАллаһын ады бу журналын илк бурахылышындан истифадә олунуб. Бу нәшрин икинҹи сајында дејилирди: «Әминик ки, “Сион Ҝөзәтчи гүлләси” журналы јалныз ЈЕҺОВАНЫН көмәји сајәсиндә дәрҹ олунур».\n«Ҝөзәтчи гүлләси», 15 октјабр 1931-ҹи ил\nЖурналын үз габығында «Јеһова» ады илә јанашы, Әшија 43:12 ајәси дә ҝәтирилирди.\n«Ҝөзәтчи гүлләси», 1 јанвар 1939-ҹу ил\nЈеһованын ады журналын үз габығында артыг ики јердә гејд олунурду; Әшија 43:12 ајәси илә јанашы Һизгијал 35:15 ајәси дә ҝәтирилирди.\n«Ҝөзәтчи гүлләси», 1 март 1939-ҹу ил\nЈеһованын ады журналын үз габығында артыг үч јердә гејд олунурду.Вә бу сајдан етибарән журнал «Ҝөзәтчи гүлләси Јеһова Аллаһын Падшаһлығыны бәјан едир» адланмаға башланды.\nҮстәлик, 1920-ҹи илләрин сонундан етибарән 20 ил әрзиндә һәр «Ҝөзәтчи гүлләси» журналынын илк мәгаләсинин биринҹи абзасында «Јеһова» ады ишләнирди. Бу, Аллаһын халгына Онун адыны уҹалтмағын нә дәрәҹәдә ваҹиб олдуғуну хатырладыр.\n13. Аллаһын Кәламына әсасән, һәлл олунмалы ән үмдә мәсәлә һансыдыр?\n13 Үчүнҹүсү, Јеһованын халгы Онун адыны мүгәддәс тутмағын нә дәрәҹәдә ваҹиб олдуғуну анлады. 1920-ҹи илләрдә Тәдгигатчылар дәрк етдиләр ки, һәлл олунмалы ән үмдә мәсәлә Аллаһын адынын тәгдис олунмасыдыр. Аллаһын Кәламы бу ваҹиб һәгигәти неҹә ачыглајыр? Ҝәлин ики нүмунәјә бахаг. Аллаһын исраиллиләри Мисир әсарәтиндән азад етмәсинин әсас сәбәби нә иди? Јеһова Өзү буна ҹаваб верир: «Бүтүн дүнја адымы ешитсин» (Чых. 9:16). Бәс нәјә ҝөрә Јеһова Она гаршы чыхан исраиллиләрә мәрһәмәт ҝөстәрди? Бу суалын ҹавабыны да Јеһова Өзү верир: «Адым наминә һәрәкәтә кечдим ки,.. халгларын јанында адыма ләкә ҝәлмәсин» (Һизг. 20:8—10). Мүгәддәс Китаб Тәдгигатчылары Аллаһын Кәламындан олан бу вә диҝәр ајәләрдән нә өјрәндиләр?\n14. а) 1920-ҹи илләрин сонларында Аллаһын халгы нәји баша дүшдү? б) Тәдгигатчыларын һансы һәгигәти даһа дәриндән анламалары онларын хидмәтинә тәсир етди? (Һәмчинин « Тәблиғ етмәк үчүн ҝүҹлү стимул» адлы чәрчивәјә бахын.)\n14 1920-ҹи илләрин сонларында Аллаһын халгы 2700 ил бундан әввәл јазылан Әшијанын сөзләринин ваҹиблијини анладылар. Бу пејғәмбәр Јеһова һаггында јазмышды: «Өзүнә әзәмәтли ад газанмаг үчүн халгыны бу ҹүр апардын» (Әшј. 63:14). Мүгәддәс Китаб Тәдгигатчылары баша дүшдүләр ки, әсас мәсәлә инсанларын хиласы јох, Аллаһын адынын мүгәддәс тутулмасыдыр (Әшј. 37:20; Һизг. 38:23). 1929-ҹу илдә «Пејғәмбәрлик» адлы китабда бу һәгигәт гысаҹа олараг белә ифадә олунмушду: «Јеһованын ады бүтүн ҹанлы варлыгларын гаршысында дуран ән үмдә мәсәләдир». Буну дәрк етмәјин сајәсиндә Аллаһын хидмәтчиләри Онун һаггында шәһадәт вермәјә вә адыны бөһтандан тәмизләмәјә тәшвиг олундулар.\n15. а) 1930-ҹу илләрдә гардашлар нәји дүзҝүн баша дүшдүләр? б) Нәјин вахты јетишди?\n15 1930-ҹу илләрин әввәлиндә гардашлар Аллаһын адынын ваҹиблијини, онлара һансы иши һәвалә етдијини вә һәлл едилмәли олан әсас мәсәләнин нәдән ибарәт олдуғуну дүзҝүн баша дүшдүләр. Нәһајәт, Јеһова гәрара ҝәлди ки, Өз хидмәтчиләрини инсанлар гаршысында адыны дашымаг шәрәфинә лајиг ҝөрмәк вахты јетишиб. Бунун неҹә баш вердијини ҝөрмәк үчүн ҝәлин илк өнҹә кечмишә нәзәр салаг.\nТӘБЛИҒ ЕТМӘК ҮЧҮН ҜҮҸЛҮ СТИМУЛ\nАЛЛАҺЫН адынын мүгәддәс тутулмасы илә бағлы мүбаһисәли мәсәләни там баша дүшмәләри Мүгәддәс Китаб Тәдгигатчыларынын тәблиғ ишинә олан мүнасибәтләринә неҹә тәсир етди? 1930-ҹу илдә «Ҝөзәтчи гүлләси» журналында дејилирди: «[Аллаһын адынын мүгәддәс тутулмасы илә бағлы] һәгигәт мәсиһчинин зеһнинә там һопанда о, Јеһова Аллаһ вә Онун Кәламы барәдә шаһидлик етмәјин нә дәрәҹәдә бөјүк бир шәрәф олдуғуну дәрк едир». Һәгигәтән дә, мүбаһисәли мәсәләнин башлыҹа олараг Аллаһын адынын мүгәддәс тутулмасы илә бағлы олдуғуну анламалары баҹы-гардашлары тәблиғ етмәјә тәшвиг едән ән ҝүҹлү сәбәб иди (Зәб. 8:1). Мисал үчүн ҝөтүрәк Һелен Борчерт адлы баҹыны. О, 1930-ҹу ил апрелин 1-и пионер хидмәтинә башламыш вә 2003-ҹү илин ијул ајына — 96 јашында јер үзүндәки һәјатынын сонуна гәдәр сәдагәтлә Јеһова һаггында шаһидлик етмишди. Бу баҹыны онилликләр әрзиндә хидмәт етмәјә нә тәшвиг етмишди? Бир дәфә о, белә сөзләр демишди: «Һәмин ҝүндән индијә кими ән бөјүк арзум... Јеһова Аллаһын адыны вә Кәламыны јахылан бөһтандан тәмизләмәк олуб». Бу ҝүн дә Аллаһын адынын мүгәддәс тутулмасында иштирак етмәк имканымызын олмасы бизи тәблиғ етмәјә тәшвиг едән ҝүҹлү стимулдур.\nЈеһова «Өз адыны дашыјан бир халг» тәшкил едир\n16. а) Јеһова һансы мөһтәшәм јолла Өз адыны уҹалтды? б) Илк дәфә Аллаһын адыны дашыјан халг ким олуб?\n16 Јеһова Өз адыны мөһтәшәм шәкилдә уҹалдыр — Онун јер үзүндә адыны дашыјан бир халгы вар. Ерамыздан әввәл 1513-ҹү илдән сонра Јеһованы мәһз Исраил халгы тәмсил едирди (Әшј. 43:12). Анҹаг бу халг Аллаһла бағладығы әһди позду вә буна ҝөрә дә ерамызын 33-ҹү илиндә Јеһова онлардан имтина етди. Бундан чох кечмәмиш Јеһова Аллаһ «Өз адыны дашыјан бир халг тәшкил етмәк үчүн» диҝәр халглара нәзәр салды (Һәв. 15:14). Вә һал-һазырда Аллаһын Исраили адланан бу јени халг мүхтәлиф милләтләрдән олан мәсһ олунмуш мәсиһчиләрдән ибарәтдир (Гал. 6:16).\n17. Шејтан һансы планыны һәјата кечирмәјә мүвәффәг олду?\n17 Ерамызын тәхминән 44-ҹү илиндә Мәсиһин шаҝирдләри «Аллаһын һөкмү илә... мәсиһи адланмаға башладылар» (Һәв. 11:26). Өз-өзлүјүндә надир олан бу ады әввәлләр јалныз Мәсиһин һәгиги давамчылары дашыјырды (1 Бут. 4:16). Лакин Исанын буғда вә алаг отлары мәсәлиндән ҝөрүндүјү кими, Шејтан бүтүн сахта мәсиһчиләрин дә бу ады дашымасына мүвәффәг олду. Нәтиҹәдә, әсрләр әрзиндә һәгиги мәсиһчиләр сахта мәсиһчиләрин арасында итиб-батды. Анҹаг 1914-ҹү илдә башлајан «бичин вахты» һәр шеј дәјишди. Чүнки һәмин вахт мәләкләр сахта мәсиһчиләри һәгиги мәсиһчиләрдән ајырмаға башладылар (Мәт. 13:30, 39—41).\n18. Нәјә ҝөрә гардашлар башга ад сечмәк гәрарына ҝәлдиләр?\n18 1919-ҹу илдә садиг нөкәр тәјин олунандан сонра Јеһова Өз хидмәтчиләринә һансы иши һәвалә етдијини анламаға көмәк етди. Онлар тез бир заманда баша дүшдүләр ки, мәһз евдән-евә тәблиғ сајәсиндә јаланчы мәсиһчиләрдән фәргләнирләр. Сонрадан белә бир гәнаәтә ҝәлдиләр ки, «Мүгәддәс Китаб Тәдгигатчылары» ады онлары башгаларындан габарыг шәкилдә фәргләндирмирди. Тәдгигатчыларын һәјатларынын әсас мәгсәди тәкҹә Мүгәддәс Китабы арашдырмаг јох, һәм дә Аллаһ һагда шаһидлик етмәк, Онун адыны иззәтләндирмәк вә уҹалтмаг иди. Бәс һансы ад онларын ҝөрдүкләри бу ишә мүнасиб ола биләрди? Бу суал өз ҹавабыны 1931-ҹи илдә тапды.\nКонгрес програмы, 1931-ҹи ил\n19, 20. а) 1931-ҹи илдә кечирилән конгресдә һансы гәтнамә гәбул олунду? б) Јени адын гәбул олунмасы баҹы-гардашлара неҹә тәсир етди?\n19 1931-ҹи илин ијул ајында 15 000 Мүгәддәс Китаб Тәдгигатчысы Колумбусда (Оһајо, АБШ) кечирилән конгресә топлашды. Конгрес програмынын үзәриндә бөјүк һәрфләрлә јазылмыш J вә W ора ҝәләнләрдә бөјүк мараг ојатды. Онлар үчүн мараглы иди ки, ҝөрәсән, бу нә демәкдир. Фикирләр мүхтәлиф иди, һәрә буна бир изаһат ҝәтирирди. Ијулун 26-сы базар ҝүнү Ҹозеф Рутерфорд гардаш иштирак едәнләрин нәзәринә белә бир гәтнамәни чатдырды: «Биз истәјирик ки, инсанлар бизи Јеһованын шаһидләри кими танысынлар вә чағырсынлар». Бу сөзләрдән сонра иштиракчылар һәмин мүәммалы һәрфләрин мәнасыны баша дүшдүләр. Бу һәрфләр Әшија 43:10 ајәсинә әсасланмыш Јеһованын Шаһидләри (инҝилис дилиндә «Jehovah’s Witnesses») адынын баш һәрфләри иди.\n20 Гәтнамә охундугдан сонра аудиторијаны ҝүҹлү севинҹ сәдалары вә ҝурултулу алгыш сәсләри бүрүдү. Колумбусдакы бу алгыш сәсләри радио васитәсилә, демәк олар ки, дүнјанын һәр јериндә ешидилди! Австралијада јашајан Ернест вә Наоми Барбер хатырлајырлар: «Америкадакы баҹы-гардашлар әл чаланда Мелбурндакы һәмиманлыларымыз да јерләриндән сычрајараг алгышламаға башладылар. Бу, унудулмаз ан иди!» *\nАллаһын ады бүтүн дүнјада уҹалдылыр\n21. Јени ад мүждәчилик ишинә неҹә тәсир етди?\n21 Мүгәддәс Китаба әсасланан Јеһованын Шаһидләри ады Аллаһын хидмәтчиләрини мүждәчилик ишиндә даһа да ҹанла-башла иштирак етмәјә тәшвиг етди. 1931-ҹи илдә Колумбусда кечирилән конгресдә иштирак едән Едвард вә Ҹесси Грајмз адлы америкалы пионер ҹүтлүк демишди: «Евдән Мүгәддәс Китаб Тәдгигатчысы кими чыхдыг, Јеһованын Шаһиди кими гајытдыг. Севинҹимизин һәдди-һүдуду јох иди. Артыг јени адымыз сајәсиндә Аллаһын адыны уҹалтмаг имканымыз вар иди». Һәмин конгресдән сонра бәзи Шаһидләр Аллаһын адыны јени үсулла уҹалтмаға башладылар. Онлар ев јијәсинә үстүндә «Аллаһымыз ЈЕҺОВАНЫН Падшаһлығыны бәјан едән ЈЕҺОВАНЫН Шаһидләриндән бири» јазылан визит карты верәрәк өзләрини тәгдим едирдиләр. Аллаһын халгы Онун адыны дашымағы өзүнә шәрәф билир вә бүтүн дүнјаја онун ваҹиблијиндән хәбәр вермәјә һазыр иди (Әшј. 12:4).\n«Евдән Мүгәддәс Китаб Тәдгигатчысы кими чыхдыг, Јеһованын Шаһиди кими гајытдыг»\n22. Аллаһын халгы нә илә танынырды?\n22 Јеһованын мәсһ олунмушлары бу фәргләндириҹи ады гәбул етмәјә тәшвиг етдији вахтдан артыг узун илләр кечиб. Бәс бу илләр әрзиндә Шејтан Аллаһын халгыны диҝәр динләрин көлҝәсиндә гојараг тамамилә ит-бат олмасына мүвәффәг олубму? О, өзүнү ора-бура чох вурса да, ҹәһдләри боша чыхыб. Аллаһын шаһидләринин мәһз бизләр олдуғу инди һәмишәкиндән даһа габарыг шәкилдә ҝөзә чарпыр. (Микә 4:5; Мәлаки 3:18 ајәләрини охујун.) Биз Аллаһын адыны дашыдығымыз үчүн бу ады чәкән һәр кәси инсанлар бирбаша Јеһованын Шаһидләри илә әлагәләндирирләр. Тәмиз ибадәт дағларабәнзәр јалан динләрин көлҝәсиндә галмыр, әксинә, о, «дағлардан уҹа бәргәрар [олуб]» (Әшј. 2:2). Бәли, бу ҝүн Јеһоваја ибадәт вә Онун мүгәддәс ады һәр шејдән јүксәкләрә уҹалдылыб.\n23. Зәбур 121:5 ајәсинә әсасән, бизә ҝүҹ-гүввәт верән нәдир?\n23 Јеһованын Өз халгыны Шејтанын һәм индики, һәм дә ҝәләҹәкдәки һүҹумларындан мүдафиә едәҹәјини билмәк бизә ҝүҹ-гүввәт верир (Зәб. 121:5). Биз дә мәзмурчунун: «Аллаһы Јеһова олан халг нә бәхтијардыр! Онун Өзүнә мүлк етдији халг нә бәхтијардыр!» — сөзләринә шәрикик (Зәб. 33:12).\n^ абз. 20 Радионун истифадәси барәдә даһа әтрафлы мәлумат әлдә етмәк үчүн бу китабын 72—74 сәһифәләриндәки мәлумата бахын\nПадшаһлыг Аллаһын ады илә бағлы нәләри һәјата кечириб?\nАллаһын адынын мүгәддәс тутулмасында неҹә иштирак едирсиниз?\nНәјә ҝөрә Аллаһын адыны дашымағы вә бу адын ваҹиблији барәдә башгаларына данышмағы өзүнүзә шәрәф билирсиниз?\nМүгәддәс Китабын орижинал мәтниндәки фикирләрин бизим дөврә сәһиһ ҝәлиб чатмасына там әмин ола биләрик.\nАллаһын адыны уҹалдан Мүгәддәс Китаб сәрҝиси


Q=0	C=0	SS=0	LS=0	PS=0	DC=0	LC=0	SD=0	BS=0	G0=32	G1=28	G2=21	DLID=az_RU	BODY=Nur-az.com - Кор вә нанкор Елтон Мәммәдовдур ки, өлкәдә реаллығы ҝөрмүр\nКор вә нанкор Елтон Мәммәдовдур ки, өлкәдә реаллығы ҝөрмүр\nКечмиш Нәглијјат Назири Зија Мәммәдовун гардашы, кечмиш депутат Елтон Мәммәдову али тәһсил оҹагларынын биринә проректор тәјин едибләр. Әслиндә һеч әсәбләшиб адам һаггында өзүмүзә әзијјәт вериб јазмаздыг. Шәхсән Елтон Мәммәдов кимдир ки, дуруб ондан јазаг. Өлкәдә о гәдәр јазылмалы, дејилмәли сөзләр, тәнгид едилмәли мәгамлар вардыр. Амма адамын ачыг-ашкар тәрбијәсизлији вадар етди ки, она кор олдуғу бир һәгигәти бир даһа хатырладаг.\nБилирсиниз ки, тәнгид етмәк јахшы бир шејдир. Әҝәр тәнгид јериндә оларса вә тәнгидә мәруз галан инсан виҹданлы, дүрүст оларса бу тәнгиддән нәтиҹә чыхара биләр, нәтиҹәдә тәнгиди мәгамлар арадан галхар. Беләликлә дә тәнгиддә фајда вар – дејими бир даһа өз тәсдиги тапар. Буна ону да әлавә едәк ки, ишиндә-пешәсиндә дүрүст, виҹданлы олан инсан тәнгид гаршысында һәјасыз арвадлар кими јахасыны ҹырмаз, башыны јолмаз. Сән дүрүст, иш баҹаран, пешәкар адамсанса тәнгидә дөзүмлү јанашмалысан. Елә ишләмәлисән ки, сәни тәнгид едәнләр ҝәләҹәкдә пешиман олсунлар.\nЕлтон Мәммәдов исә јени вәзифәсијлә бағлы тәнгид едилдикдә дөзә билмәјиб тәнгид едәнләрин үнванына кор, нанкор кими сөзләр ишләдиб. Јәни ачыг-ашкар тәһгир едиб. Ону да дејим ки, ону тәнгид едәнләр ади адамлар олмајыб, мәһз тәһсил експертләридир. Буну да өзү дејир. Бу да дуруб ону тәнгид едәнләрә дејиб ки, онлар кордур, нанкордур, дөвләтин галыҹылығыны истәмир, хаиндир мән нә билим нәдир. Бунун ардынҹа да дејиб ки, онлар гыса заманда ҝөрәҹәкләр ки, мәним президентин стратеҝијасына ујғун планларым вар вә бу, баш тутаҹаг. Һә дә, елә ону демәк истәјирик ки, соған јемәмисәнсә нијә ичин ҝөјнәјир ки?\nДүшүнүлә биләр ки, ахы Елтон Мәммәдов бу вәзифәјә јениҹә тәјин едилиб, ахы тәһсил експертләри нијә тәләсиб адамы әсәбләшдирибләр? Бу суала биз тәһсил експертләринин әвәзинә ҹаваб верә биләрик. Амма биз өзүмүз дә Елтон Мәммәдовдан "көһнә һамам, көһнә тас"дан савајы һеч нә ҝөзләмирик ки, буна даир дә бир нечә дәлилимиз вардыр. Мүмкүндүр ки, тәһсил експертләри дә бизимлә инди дејәҹәјимиз мәгамларда һәмфикир олдуглары үчүн ону тәнгид едибләр. Ахы, тәһсил експертләри дә бизим кими бу өлкәдә јашајыр, үстәлик тәһсил үзрә експертдирләр, јәни тәһсилдән даһа чох аҝаһдырлар.\nГејд етмәк истәдијимиз мәгамлар:\nБиринҹиси, Елтон Мәммәдов тәһсил үзрә "ат ојнадан", "дағы дағ үстә гојан" бир адамдырса нә үчүн онун бу "иҝидлији" индијәдәк өлкә рәһбәрлији тәрәфиндән тәгдир едилмәјиб вә адамы сынамајыблар? Јохса елә өлкә рәһбәрлији кордур?\nИкинҹиси, адам депутатхананын сырадан бир депутаты олуб вә бу мүддәт әрзиндә бир дәрдә дәрман олмајыб. Әҝәр тәһсил һаггында белә "хорузланырса", нәсә "америка кәшф едә билирсә" елә бујуруб тәһсил назирлији вә тәһсил експертләри илә әмәкдашлыг едиб рүшвәт океанында Титаник ҝәмиси кими батан тәһсилимизи хилас едәрди.\nҮчүнҹүсү, Елтон Мәммәдов да ҝөзәл билир ки, индијәдәк отурдуғу депутатханаја да елә инди отурдуғу проректорлуг күрсүсүнә дә елә белә адам отуртмурлар. Бахыб ҝөрүрләр ки, кимин пулу чохдур, ким даһа чох халгы сојмағы баҹарыр, ким даһа чох вә даһа јахшы јалтаглана билир, ким халгын дејил аилә һакимијјәтинин ҹибинә ишләјирсә ону ҝәтириб баш едирләр.\nДөрдүнҹүсү, сән кимсән ки, тәһсилдә нәсә едә биләсән. Бу өлкәнин акулалары чохдан тәһсили удублар, сәни дә ора отурдублар ки, атасы јанмыш, анасы ағламыш тәһсилин өзүнүн дә ахырына чыхасан. Сән исә өзүнү корлуға вурурсан, ҝүја билмирсән ки, өлкәдә һәр бир саһәдә олдуғу кими тәһсил саһәсиндә дә биринҹи ҝүнаһкар елә өлкә рәһбәрлијидир. Чүнки адиҹә рүшвәт саһәсиндә - өлкә рәһбәрлији сәвијјәсиндә рүшвәт алынмаса ашағыдакы рүшвәтхорлар гәләт едиб башыны даша дөјүб рүшвәтлә иш ҝөрмәзләр.\nНәһајәт бешинҹиси, сән белә дүз-әмәлли тәһсил адамы, мүтәхәссиси, тәһсилин дәрдинә јанан адам идинсә елә әввәлдән тәһсил саһәсиндә чалышардын. Јәни сәни орда ҝөрмәк истәјән өлкә рәһбәрлијинә дејәрдин ки, мәни тәһсил саһәсиндә сынајын, мән тәһсил адамыјам. Депутатханада тәјинатла отурмаздын. Амма сәнин депутатханадан чыхыб тәһсилә үз тутмағын һәјатынын јаландан ибарәт олдуғуну ҝөстәрир. Анла ки, биздә халгын нәзәриндә депутатхана "падло" јер сајылыр, ора ҝирә биләнләр сынмыш, алчалдылмыш, үзүнә түпүрүлмүш, "дабро"су верилмиш, хајин, алчаг, өз шәхси мәнафејини ҝүдән адамлар олур. Инди белә бир јердән чыхыб ҝәлиб өзүнү тәмиз адам кими апармағын јери јохдур.\nСон олараг үзүмүзү Елтон Мәммәдова тутуб дејирик ки, сән депутат оланда бир ишә јарамамысан. Тәһсил саһәсиндә јох, елә өз вәзифән үзрә, өз саһәндә бир дүз әмәлли иш ҝөрмәмисән, инди дуруб ҹамаата инкишаф нағылларымы данышырсан?


Q=47	C=23	SS=11	LS=17	PS=11	DC=0	LC=0	SD=0	BS=2	G0=11	G1=6	G2=3	DLID=az_RU	BODY=1 Бутрус 5 | Онлајн Мүгәддәс Китаб | Јени дүнја тәрҹүмәси\n1 Бутрус 5:1—14\nАллаһын сүрүсүнү отарын (1—4)\nТәвазөкар вә ајыг-сајыг олун (5—11)\nБүтүн гајғыларынызы Аллаһын үзәринә гојун (7)\nИблис нәрилдәјән шир кими ҝәзир (8)\nЈекун сөзләр (12—14)\n5 Мән бир ағсаггал, Мәсиһин әзабларынын шаһиди вә бәлли олаҹаг шөһрәтә шәрик олан адам кими+ араныздакы ағсаггаллардан риҹа едирәм: 2 Аллаһын сизә әманәт етдији сүрүнү отарыб+ она нәзарәт един. Буну зорла јох, Аллаһ гаршысында көнүл хошлуғу илә,+ һагсыз газанҹ һәрислијиндән јох,+ ҹанла-башла един. 3 Аллаһын әманәти үзәриндә ағалыг етмәјин,+ әксинә, сүрүјә нүмунә олун.+ 4 Баш чобан+ зүһур едәндә сизә солмаз шөһрәт чәләнҝи вериләҹәк.+ 5 Сиз, еј ҹаванлар, ағсаггаллара табе олун.+ Һамыныз бир-биринизлә мүнасибәтдә тәвазөкар олун*, чүнки Аллаһ мәғрурлара гаршы чыхыр, тәвазөкарлара исә лүтф ҝөстәрир.+ 6 Беләликлә, Аллаһын гүдрәтли әли алтында тәвазөкар олун. Вахты ҝәләндә О, сизи уҹалдаҹаг.+ 7 Бүтүн гајғыларынызы Онун үзәринә гојун,+ чүнки О, гајғынызы чәкир.+ 8 Ајыг дурун, сәрвахт олун.+ Дүшмәниниз Иблис нәрилдәјән шир кими ҝәзиб удмаға адам ахтарыр.+ 9 Ҝүҹлү иманла она мүгавимәт ҝөстәрин+ вә билин ки, дүнјадакы бүтүн гардашларыныз да ејни әзаблара гатлашырлар.+ 10 Сизи Мәсиһлә вәһдәтдә әбәди ҹалалына чағыран,+ сонсуз лүтф саһиби Аллаһ, сиз гыса мүддәт әзаб чәкдикдән сонра тәлиминизи баша чатдыраҹаг, сизи ҝүҹлү+, мәтин+, сарсылмаз едәҹәк. 11 Гүдрәт әбәдијјәт боју Онун олсун! Амин. 12 Бу бир нечә кәлмәни сәдагәтли сајдығым гардашымыз Силван*+ васитәсилә јаздым ки, сизи руһландырым вә Аллаһын бу әсил лүтфү барәсиндә үрәкдән шәһадәт верим. Бу лүтфү һеч вахт итирмәјин. 13 Сизин кими сечилмишләрдән олан Бабилдәки ханым* вә оғлум Марк+ сизә салам ҝөндәрирләр. 14 Бир-биринизи гардашлыг мәһәббәти илә өпүб саламлајын. Еј Мәсиһлә вәһдәтдә оланлар, һамыныза сүлһ јар олсун!\n^ Һәрфән: тәвазөкарлыға бүрүнүн.\n^ Диҝәр ады Сила.\n^ Јунан мәтниндә ишләнмиш шәхс әвәзлији гадын ҹинсиндәдир вә чох ҝүман ки, Бабилдәки јығынҹағы тәмсил едир.\n1 Бутрус 5


Q=40	C=3	SS=6	LS=30	PS=6	DC=0	LC=0	SD=0	BS=1	G0=29	G1=22	G2=16	DLID=az_RU	BODY=Әрәмја 32 | Онлајн Мүгәддәс Китаб | Јени дүнја тәрҹүмәси\nӘрәмја торпаг алыр (1—15)\nӘрәмјанын дуасы (16—25)\nЈеһованын ҹавабы (26—44)\n32 Јәһуда падшаһы Сидгијјәнин һакимијјәтинин онунҹу илиндә, Навуходоносорун һакимијјәтинин он сәккизинҹи илиндә Әрәмјаја Јеһованын сөзү назил олду.+ 2 Һәмин вахт Бабил падшаһынын гошунлары Јерусәлими мүһасирәјә алмышды. Әрәмја пејғәмбәр Јәһуда падшаһынын сарајындакы Кешикчи һәјәтиндә дустаг иди.+ 3 Јәһуда падшаһы Сидгијјә ону һәбс едиб+ демишди: «Нә үчүн сән пејғәмбәрлик едиб дејирсән: “Јеһова белә дејир: “Мән бу шәһәри Бабил падшаһына тәслим едәҹәјәм, о, шәһәри зәбт едәҹәк,+ 4 Јәһуда падшаһы Сидгијјә кәлданиләрин әлиндән гуртула билмәјәҹәк. О, Бабил падшаһына тәслим едиләҹәк, падшаһ онунла үз-үзә, ҝөз-ҝөзә данышаҹаг.+ 5 Сидгијјәни Бабилә апараҹаг. Сидгијјә она нәзәр салаҹағым вахта кими орада галаҹаг, — бәјан едир Јеһова. — Сән кәлданиләрлә дөјүшсән дә, уғур газанмајаҹагсан”».+ 6 Әрәмја деди: «Мәнә Јеһованын сөзү назил олду: 7 “Әмин Сәллумун оғлу Һәнамил сәнин јанына ҝәлиб дејәҹәк: “Әнатутдакы торпаг саһәми ал,+ чүнки ону алмаға биринҹи сәнин һүгугун чатыр”».+ 8 Јеһованын дедији кими, әмим оғлу Һәнамил Кешикчи һәјәтинә, јаныма ҝәлиб деди: «Истәјирәм Бинјаминдә, Әнатутдакы торпағымы аласан, чүнки она саһиб олмаға, ону алмаға сәнин һүгугун чатыр. Ону ал». Онда мән билдим ки, бу, Јеһовадандыр. 9 Беләҹә, мән әмим оғлу Һәнамилдән Әнатутдакы торпағы алдым. Једди шекел* вә он шекел ҝүмүш чәкиб она вердим.+ 10 Сонра алгы-сатгыны сәнәдләшдириб+ мөһүрләдим, шаһидләр чағырдым+ вә пулу тәрәзидә чәкдим. 11 Гајда-гануна әсасән мөһүрләнмиш сатыш сәнәдини, һәмчинин мөһүрсүз сәнәди ҝөтүрдүм. 12 Сатыш сәнәдини әмим оғлу Һәнамилин, сәнәди имзалајан шаһидләрин вә Кешикчи һәјәтиндә+ отуран јәһудиләрин ҝөзү гаршысында Мәһсај оғлу Нурјаһын оғлу+ Бәруха+ вердим. 13 Онларын гаршысында Бәруха дедим: 14 «Исраилин Аллаһы, ордулар Аллаһы Јеһова белә бујурур: “Бу сәнәдләри — мөһүрлү сатыш сәнәдини вә мөһүрсүз сәнәди ҝөтүр, сахсы габа гој ки, узун мүддәт галсын”. 15 Исраилин Аллаһы, ордулар Аллаһы Јеһова белә дејир: “Бу өлкәдә јенидән евләр, торпаглар, үзүмлүкләр алынаҹаг”».+ 16 Сатыш сәнәдини Нурјаһ оғлу Бәруха верәндән сонра Јеһоваја дуа етдим: 17 «Ја Күлли-Ихтијар Јеһова, Сән бөјүк гүдрәтинлә, гүввәтли голунла јери-ҝөјү јаратмысан.+ Сәнин үчүн мүмкүн олмајан һеч нә јохдур. 18 Сән минләрҹә инсана мәһәббәт ҝөстәрирсән. Сән аталарын тәгсиринин әвәзини онлардан сонра ҝәлән оғулларына чәкдирирсән.+ Сән тәксән, улусан, гадир Аллаһсан, адын ордулар Аллаһы Јеһовадыр. 19 Амалын уҹа, ишләрин әзәмәтлидир.+ Сән бәшәр өвладларынын бүтүн јолларыны сејр едирсән ки,+ һәр кәсә јолуна, әмәлинә ҝөрә әвәз верәсән.+ 20 Сән Мисир дијарында бу ҝүн дә һамыја мәлум олан әламәтләр, мөҹүзәләр ҝөстәрдин вә буҝүнкү кими, Исраилдә вә бүтүн дүнјада шөһрәт газандын.+ 21 Халгын Исраили әламәтләрлә, мөҹүзәләрлә, ҝүҹлү әлинлә, гүввәтли голунла, ваһимәли ишләринлә Мисир торпағындан чыхардын.+ 22 Сонра ата-бабаларына анд ичиб вәд етдијин бу торпағы,+ сүд-бал ахан дијары онлара вердин.+ 23 Онлар ҝәлиб бура саһиб олдулар, амма Сәнә итаәт етмәдиләр, ганунуна табе олмадылар, һеч бир әмрини јеринә јетирмәдиләр. Онда Сән онларын башына бу фәлакәти ҝәтирдин.+ 24 Будур, дүшмән шәһәри истила етмәк үчүн мүһасирә бәндләри гуруб,+ гылынҹ,+ аҹлыг, азар+ уҹбатындан шәһәр онунла дөјүшән кәлданиләрин әлинә кечәҹәк. Өзүн дә ҝөрүрсән ки, дедијин һәр шеј јеринә јетиб. 25 Амма Сән, еј Күлли-Ихтијар Јеһова мәнә дедин: “Ҝет пул вер, торпаг ал вә шаһидләр чағыр”, һалбуки шәһәр кәлданиләрин әлинә кечәҹәк». 26 Онда Әрәмјаја Јеһованын сөзү назил олду: 27 «Мән Јеһова бүтүн бәшәрин Аллаһыјам. Мәним үчүн мүмкүн олмајан бир шеј вармы? 28 Буна ҝөрә дә Јеһова дејир: “Мән бу шәһәри кәлданиләрә, Бабил падшаһы Навуходоносора тәслим едирәм, о, шәһәри истила едәҹәк.+ 29 Бу шәһәрә гаршы дөјүшән кәлданиләр шәһәрә ҝирәҹәк, она од вураҹаг.+ Шәһәри дә, евләри дә јандыраҹаглар. О евләрин дамларында ҹамаат Баала гурбан тәгдим едирди, башга аллаһлара шәраб тәгдимәси ҝәтириб Мәни гәзәбләндирирди”.+ 30 “Исраил вә Јәһуда халгы ҝәнҹлијиндән бәри јалныз бәјәнмәдијим пис ишләр ҝөрүр.+ Исраил халгы әлләринин иши илә мәни гәзәбләндирир, — бәјан едир Јеһова. — 31 Бу шәһәр тикилдији вахтдан бу ҝүнәдәк Мәни анҹаг гәзәбләндирир, һиддәтләндирир.+ Одур ки, о, өнүмдән јох едилмәлидир.+ 32 Чүнки Исраил вә Јәһуда халгы — падшаһлары+, әјанлары+, каһинләри, пејғәмбәрләри,+ Јәһуда ҹамааты, Јерусәлим әһли пис әмәлләрлә Мәни гәзәбләндирир. 33 Онлар Мәнә үзләрини јох, күрәкләрини чевирдиләр.+ Һәрчәнд ки Мән дөнә-дөнә онлара өјүд-нәсиһәт вердим, амма һеч бири нәсиһәтә гулаг асмады.+ 34 Ијрәнҹ бүтләрини адымы дашыјан евә гојуб ораны мурдарладылар.+ 35 Бу азмыш кими Бәни-Һинном вадисиндә*+ Баалын шәрәфинә сәҹдәҝаһлар дүзәлтдиләр ки, оғул-гызларыны одда јандырыб Молекә гурбан версинләр.+ Мән Јәһуданы ҝүнаһа сүрүкләјән бу ијрәнҹ шеји нә бујурмушдум,+ нә дә ағлымдан кечирмишдим”. 36 Сиз дејирсиниз ки, бу шәһәр “гылынҹла, аҹлыгла, азарла Бабил падшаһына тәслим едиләҹәк”. Амма Исраилин Аллаһы Јеһова белә дејир: 37 “Онлары гејз-гәзәбимлә, бөјүк һиддәтимлә сәпәләдијим өлкәләрдән јығаҹағам.+ Онлары бура гајтарыб әмин-аманлыгда јашадаҹағам.+ 38 Онлар Мәним халгым олаҹаг, Мән дә онларын Аллаһы.+ 39 Онлара бир үрәк,+ бир јол верәҹәјәм ки, өзләринин вә өвладларынын рифаһы наминә һәмишә Мәндән горхсунлар.+ 40 Онларла әбәди әһд кәсәҹәјәм,+ бу әһдә ҝөрә һеч вахт онлардан јахшылығымы әсирҝәмәјәҹәјәм,+ үрәкләринә хофуму салаҹағам ки, һеч вахт Мәндән үз дөндәрмәсинләр.+ 41 Онлара јахшылыг етмәкдән севинҹ дујаҹағам,+ онлары бу торпагда әкәҹәјәм.+ Буну ҹан-дилдән едәҹәјәм”». 42 «Јеһова белә бәјан едир: “Онларын башына бу бөјүк бәланы ҝәтирдијим кими, вәд етдијим јахшылыглары да онлара едәҹәјәм.+ 43 Өлкә барәдә “хараба галыб, адам, һејван јохдур, кәлданиләрә тәслим едилиб” десәниз дә, бу өлкәдә јенә дә торпаглар алынаҹаг”.+ 44 “Бинјамин торпағында, Јерусәлим әтрафында, Јәһуда шәһәрләриндә,+ дағлыг бөлҝәдәки, дүзәнликдәки шәһәрләрдә,+ ҹәнуб шәһәрләриндә пулла торпаглар алынаҹаг, сатыш сәнәдләри тәртиб едиләҹәк, мөһүрләнәҹәк, шаһидләр чағырылаҹаг,+ чүнки Мән онлардан сүрҝүнә ҝедәнләри ҝери гајтараҹағам”,+ — бәјан едир Јеһова».


Q=20	C=0	SS=0	LS=20	PS=0	DC=0	LC=0	SD=0	BS=1	G0=1	G1=0	G2=0	DLID=az_RU	BODY=oktyabr 14, 2021 - 8:56 PM Хәбәрин коду : 1188851 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Ҹезајир сәлаһијјәтлиләри, билдирибләр ки, кәшф етдикләри сәнәдләр, алынан етирафлар, сүбутлар буну ҝөстәрир ки, "МАК" сепаратчы һәрәкатынын Сионист режим вә Мәракеш илә сых әлагәләри вардыр.\nӘл-Гүдс Әл-Әрәби бөлҝәләрарасы гәзетинин мәлуматына ҝөрә, Әлҹәзаир телевизијасы, сионист режим вә Шимали Африка өлкәси тәрәфиндән дәстәкләнән сепаратчы бир террор шәбәкәсинин тәшкил етдији бир суи-гәсдин гаршысыны алмаға наил олуб.\nӘлҹәзаир полиси вердији ачыгламада әлавә едиб ки, әмәлијјатдан сонра дахили сепаратчы партијаларын иштиракы илә өлкә дахилиндә силаһлы әмәлијјат кечирмәји планлашдыран 17 шүбһәли шәхс һәбс едилиб.\nГејд едәк ки, “МАК” грруплашмасы, 2002 -ҹи илдә Фәрһат Меһни тәрәфиндән сепаратчы бир јанашма илә гурулуб. Фәрһат Меһни һазырда Франсада јашајыр.


Q=14	C=7	SS=0	LS=3	PS=7	DC=0	LC=0	SD=0	BS=1	G0=25	G1=16	G2=5	DLID=az_RU	BODY=2 Салнамәләр 14 | Онлајн Мүгәддәс Китаб | Јени дүнја тәрҹүмәси\n2 Салнамәләр 14:1—15\nӘбијјанын өлүмү (1)\nЈәһуда падшаһы Аса (2—8)\nАса бир милјонлуг һәбәш ордусуну мәғлуб едир (9—15)\n14 Әбијја ата-бабаларына говушду, ону Давуд шәһәриндә+ дәфн етдиләр. Онун јеринә оғлу Аса тахта чыхды. Асанын һакимијјәти дөврүндә он ил өлкәдә әмин-аманлыг олду. 2 Аса Аллаһы Јеһованын ҝөзүндә јахшы, мәгбул ишләр ҝөрүрдү. 3 О, јад аллаһларын гурбанҝаһларыны+, сәҹдәҝаһлары өлкәдән јох етди, дик дашлары* парча-парча етди,+ Ашера бүтләрини* кәсди.+ 4 Јәһудалылара ата-бабаларынын Аллаһы Јеһоваја ибадәт етмәји, Онун Ганунуна, әмрләринә әмәл етмәји бујурду. 5 О, Јәһуданын бүтүн шәһәрләриндән сәҹдәҝаһлары, бухур гурбанҝаһларыны јох етди.+ Онун һакимијјәти заманы сәлтәнәтдә әмин-аманлыг һөкм сүрүрдү. 6 Аса Јәһудада гала-шәһәрләр тикди,+ чүнки о илләрдә өлкәдә әмин-аманлыг иди. Јеһова она динҹлик вердији үчүн һеч ким онунла мүһарибә етмирди.+ 7 Аса јәһудалылара деди: «Ҝәлин бу шәһәрләри инша едәк, әтрафына дивар чәкәк, бүрҹләр+ тикәк, ҹәфтәли дарвазалар гојаг. Һазырда өлкә бизимдир, чүнки биз Аллаһымыз Јеһоваја ибадәт едирик. Биз Она ибадәт етдијимиз үчүн О, һәр тәрәфдән бизә динҹлик вериб». Беләҹә, онлар уғурла шәһәрләри инша етдиләр.+ 8 Асанын ордусунда јәһудалылардан бөјүк галхан вә низә илә силаһланмыш 300 000 дөјүшчү, бинјаминлиләрдән кичик галхан вә ох-каманла силаһланмыш 280 000 иҝид дөјүшчү вар иди.+ 9 Сонралар һәбәш Зараһ 1 000 000 нәфәрлик орду вә 300 ҹәнҝ арабасы илә онлара гаршы јүрүш етди.+ О, Мәраша+ чатанда 10 Аса онун гаршысына чыхды вә гошунуну Мәрашда јерләшән Зефат вадисиндә дүздү. 11 Аса Аллаһы Јеһованы чағырыб+ деди: «Јеһова, Сәнин үчүн фәрг етмәз, Сән ҝүҹлүнүн дә, ҝүҹсүзүн дә дадына чатырсан.+ Јетиш дадымыза, еј Аллаһымыз Јеһова! Биз Сәнә архаланырыг+, бу издиһамын габағына Сәнин адынла чыхмышыг.+ Јеһова, Сәнсән бизим Аллаһымыз! Гојма фани инсан Сәнә үстүн ҝәлсин».+ 12 Јеһова һәбәшләри Асанын вә јәһудалыларын өнүндә мәғлуб етди. Һәбәшләр дөјүш мејданындан гачдылар.+ 13 Асанын ордусу Гәрарадәк+ онлары тәгиб етди. Һәбәшләрин һамысы гырылды, бир нәфәр дә сағ галмады. Јеһованын көмәјилә Асанын ордусу һәбәшләри гырыб-чатды. Јәһудалылар чохлу гәнимәт әлә кечирдиләр. 14 Һәмчинин онлар Гәрар әтрафындакы бүтүн шәһәрләри дармадағын етдиләр. Чүнки оранын ҹамаатыны Јеһованын вәһми басмышды. Јәһудалылар бу шәһәрләри талан етдиләр. Орада чохлу гәнимәт вар иди. 15 Онлар чобанларын чадырларына да һүҹум етдиләр вә чохлу сајда гојун-гузу, дәвә әлә кечирдиләр. Сонра Јерусәлимә гајытдылар.\n2 Салнамәләр 14


Q=4	C=2	SS=0	LS=2	PS=0	DC=1	LC=0	SD=0	BS=3	G0=54	G1=38	G2=23	DLID=az_RU	BODY= Инсанын камал вә сәадәти нәдәдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1878\tArxiv kodu 8441\nБу суалын әтрафлы ҹавабы, ики әсас диҝәр суалын ҹавабына бағлыдыр.\n1. Сәадәт һансы мәнададыр? Сәадәт камалдан ајрыдыр ја јох?\n2. Инсан нә ҹүр варлыгдыр? Сырф маддидир, јохса јох ....?\nБелә нәзәрә ҝәлир ки, инсанын камалы онун сәадәтиндән ајры дејил. Инсан нә гәдәр камал кәсб етсә, бир о гәдәр сәадәтә јахынлашар. Инсан, руһ вә бәдәндән ибарәт бир варлыгдыр вә руһ инсанын ҹөвһәридир. Бәдән вә руһун сәадәтә чатмасы онларын варлығынын камала чатмасына бағлыдыр. Руһун сәадәти, Аллаһа јахынлашмасы вә чатмасындадыр. Бу һалда руһ өз сон камалына јетишир. Әлбәттә, ислами рәвајәтләрдә бәдәнин сағламлығы вә ондан дүзҝүн бәһрәләнмәји дә инсанын сәадәтиндән һесаб етмишләр.\nБу арада, бир дәстә идеологлар инсанын сәадәтини онун камалындан ајры саныр вә инсаншүнаслыг һаггында башга нәзәријјәләр верирләр. Әлбәттә, бүтүн бунларын һамысына әсаслы ирадлар вардыр. Мәсәлән, бир дәстә, инсаны мадди варлыг сајыр вә онун сәадәтини јалныз, мадди ләззәтләрдән бәһрәләнмәкдә ҝөрүр. Бәзи философлар исә инсанын ҝөвһәрини онун әгли саныр, арифләр дәстәси исә инсанын инсанијјәтинин онун һагга ешг-мәһәббәтиндә олдуғуну ҝүман едир. Амма, онларын һамысы әсл һәгигәти ҝөрмәдикләринә ҝөрә әфсанәви јол тутмушлар.\nБу суалын дәгиг вә сәһиһ ҹавабы инсанын сәадәт анламыны дүзҝүн баша дүшмәсиндән вә һәдәфини таныја билмәсиндән аслыдыр. Кант кимиләри исә инсанын сәадәт вә камалыны бир-бириндән ајырыб белә нәзәријјә верирләр ки, дүнјада јалныз бир камал вә јахшылыг вар вә о да јахшы ирадәдир. Јахшы ирадә дә инсанын виҹданы мүгабилиндә онун фәрманларыны гәбул етмәсидир. Бу фәрманын ардынҹа јахшылығын олуб олмамасы исә фәрг етмәз. Амма, сәадәт о ләззәт вә јахшылыгдыр ки, һеч бир дәрд вә әзијјәтлә бирҝә олмасын. Әхлагын иши сәадәтлә јох, камалладыр. Лакин, ислам алимләри, әхлаг устадлары вә философлары белә нәзәријјә верирләр ки, инсанлар камал һәддинә нә гәдәр јахынлашсалар, бир о гәдәр дә сәадәтә чатарлар. Онлар Кант кими сәадәти камалдан ајырмырлар. Әлбәттә, буну да гәбул едирләр ки, әҝәр сәадәтдән мәгсәд һәмин мадди вә һисси сәадәтдирсә, белә сәадәт камалдан ајрыдыр. Диҝәр тәрәфдән мүхтәлиф мәктәбләрин сәадәтә бахышлары сәбәб олур ки, сәадәтин тәрифи дә фәргли олсун.\nИнсанын јалныз мадди варлыгдан ибарәт олдуғуну һесаб едән мәктәб онун сәадәтини јалныз мадди еһтијаҹларынын тәмин олунмасында ҝөрүр. Амма, инсанијјәт мејарыны әглдә биләнләр, онун камала вә сәадәтә јетмәсини илаһи маариф вә һәгигәтләрдән бәһрәләнмәкдә ҝөрүрләр. Инсанын, арифләр кими, батининә диггәт едәнләр вә онун мәнәви ҹәһәтдән дәрд вә һиҹран ичиндә олуб өз әсл вәтәниндән узаг дүшмәсини дүшүнәнләр исә онун сәадәтини ешгдән нә гәдәр бәһрәләнмәсиндә ҝөрүрләр. Һәмчинин, инсанын ҝөвһәрини иш вә зәһмәт биләнләр исә онун сәадәтини гүдрәтә чатмагда ҝөрүрләр. Амма, Ислам нәзәријјәсинә ҝөрә әгли вә ешги гәбул етмәклә инсаны белә тәриф етмишдир: “Инсан елә бир варлыгдыр ки, мүхтәлиф истедадлара маликдир. Сырф мадди олмајыб ҹан вә тәндән (руһ вә бәдәндән) ибарәтдир.” Әсл вә һәгиги һәјаты башга аләмдәдир. Әбәди јашамагдан өтрү јарадылмышдыр. Фикри, әмәлләри, вә рәфтарлары она ахирәт бәдәни јарадыр вә саир...\nБелә бир нәзәријјә илә инсанын сәадәти онун өз истедадларынын инкишаф вә ачылышы, руһи вә ҹисми мејлләринә неҹә ҹаваб вермәсиндән асылыдыр. Әлламә Тәбатәбаи бу һагда јазыр:”Һәр бир шејин сәадәти онун өз варлығынын хејринә чатмасыдыр. Амма, руһ вә бәдәндән ибарәт олан инсанын сәадәти, онун руһи вә ҹисми ҹәһәтдән хејир мејлләринә чатыб онлардан бәһрәләнмәсиндәдир.”\nИнсанын руһу, “она Өз руһумдан үфүрдүм” –дејән Аллаһа говушмасы илә, јәни варлығынын алдығы јерә гајытмасы илә сәадәтә чата биләр. Башга сөзлә десәк, инсанын руһу онун ҝөвһәри олмагла јанашы, Аллаһ тәрәфиндәндир вә мүхтәлиф мәртәбәләри кечмәклә тәбиәт аләминдә өзүнә јер тутмушдур, сәадәти исә өз тәбии ихтијары өлүмү вә ешги илә бу аләмдән көчүб варлығынын әсас мәншәји олан јерә јетишмәсиндәдир. “Биз Аллаһ тәрәфиндәник вә Она тәрәф гајыдаҹағыг”. Белә инсанын бәдәнинин бу дүнјада олмасына бахмајараг, руһу башга јерә бағлыдыр. Әлбәттә, бу һеч дә мадди ишләринә диггәтсизлик мәнасында дејил. Чүнки, сағламлыг вә пак немәтләрдән бәһрәләнмәк инсанын сәадәтиндән сајылыр вә төвсијә олунур ки, инсан тәмизлијә риајәт етмәклә өз гајдасында ҹисмини мөһкәмләтсин. Она ҝөрә ки сағлам бәдәндә сағлам руһ олар, демишләр. Мәгсәд будур ки, инсанын ҝөвһәри руһдур вә онун јарадылышындан һәдәф инсанын Аллаһа јахын олмасыдыр. Гуранда бу һагда охујуруг: “(Гијамәт ҝүнү Аллаһ-таала мө’мин кимсәјә белә бујураҹагдыр:) "Еј (өз иманындан, әмәлиндән вә Аллаһын вә’диндән) хатирҹәм олан кәс! (Вә ја: "Еј архајын нәфс!") Дөн Рәббинә тәрәф, сән Ондан разы олан вә О да сәндән! (Әмәлисалеһ) бәндәләримин зүмрәсинә дахил ол!. (Онларла бирликдә) Ҹәннәтимә варид ол!" Диҝәр сурәдә вар: “Еј инсан! Сән (өләнә гәдәр) Рәббинә доғру чалышыб чабалајырсан. Сән Она говушаҹагсан!” Јенә дә башга сурәдә вар: “(Һеч бир јерсиз сөһбәтә вә ҝүнаһа тәһрик олунмајан) һагг мәҹлисиндә, гадир һөкмдарын (Аллаһын) һүзурунда олаҹаглар!” Јенә да охујурург: “Мән ҹинләри вә инсанлары јалныз Мәнә ибадәт етмәк үчүн јаратдым!”\nИбадәт, инсанын Аллаһ-таалаја јахынлашмасы үчүн бир вәсиләдир. “Сəбр eтмəк вə нaмaз гылмaглa (Аллaһдaн) көмəк дилəјин!” Она ҝөрә дә инсаны Аллаһа јахынлашдыран һәр бир шеј ону сәадәтә дә јахынлашдырыр. Бу һалда, тәкҹә намаз дејил, бәлкә дә халга хидмәт дә Аллаһа јахын олмаға сәбәб олур.\nӘлламә Тәбатәби јазыр: ”Сизләрә верилән немәтләр сиздән өтрү о заман немәт сајылыр ки, онлардан Аллаһын сизи хәлг етдији һәдәф јолунда истифадә олунсун. Чүнки, инсанын јарадылышындан мәгсәд сәадәт јолунда Аллаһ-таалаја јахынлашмагдыр вә бунун сајәсиндә инсанда Аллаһ дәрҝаһында бәндәчилик вә тәвазөкарлыг һаләт јарансын. Бу һаләтләр инсана тәсир етсә бу ајәјә аид олур: “Мән ҹинләри вә инсанлары јалныз Мәнә ибадәт етмәк үчүн јаратдым!”\n Мүтәһһәри, Муртәза, Фәлсәфеји әхлаг, сәһ-70-71.\n Сәадәт сөзүнүн мәнасы әхлаг китабларында әхлагын әсасы кими гејд олунур. Мераҹус-сәадат, сәһ-18 вә 23.\n Мүтәһһәри, Муртәза, Фәлсәфеји әхлаг, сәһ-72\n Һиҹр сурәси, 29, Мөминун сурәси, 12-14.\n Тәбатәбаи, Мәһәммәд Һүсјен, Тәфсир Әл-Мизан, 11-ҹи ҹилд, сәһ-28.\n Һиҹр сурәси, 28.\n Ихтијарлы өлүм инсанын өз нәфси илә мүбаризә вә ҹиһад етмәсидир. Имам Әли (әлјеһиссалам) өз каламында буна ишарә етмишдир:”Һәгигәтән, әглини дрилтмиш вә нәфсини өлдүрмүшдүр.” (Нәһҹүл-Бәлағә, 220-ҹи хүтбә)\n Нәһҹүл-Бәлағәдә Әмирәл-мөмининин Кумејл ибни Нәхәијә јаздығы мәктубда охујуруг: “Онлар бәдәнләри илә сүбһ етдиләр һалбуки, руһлары уҹа мәгама бағлы иди.” 147-ҹи мәктуб.\n Үсул Кәфи, 2-ҹи ҹилд, сәһ-550.\n Фәҹр сурәси, 27.\n Иншигаг сурәси, 6.\n Гәмәр сурәси, 55.\n Заријат сурәси, 56.\n Бәгәрә сурәси, 45.\n Тәбатәбаи, Мәһәммәд Һүсјен, Тәфсир Әл-Мизан, 5-ҹи ҹилд, сәһ-281.\n6102 هدف آفرینش 2010/04/22\n6415 هدف از آفرینش 2011/01/02\n5011 Təfsir 2011/01/13\n18631 Əməli əxlaq 2011/03/06\n9888 heç bir 2011/05/10\n4483 انسان شناسی 2011/05/31\n8795 Hədis elmləri 2011/07/02\n9528 Əməli əxlaq 2011/07/28\n3838 Əməli əxlaq 2011/08/23\n6371 Nəzəri əxlaq 2007/12/09\n9059 Nəzəri əxlaq 2010/10/17\n35498 Nəzəri əxlaq 2007/12/09\n5986 Nəzəri əxlaq 2009/11/24\n22368 Nəzəri əxlaq 2009/03/16\n5263 Nəzəri əxlaq 2010/10/18\n9236 Nəzəri əxlaq 2011/01/01\n4072 Nəzəri əxlaq 2010/10/21\n5054 Nəzəri əxlaq 2010/03/09\n3793 Nəzəri əxlaq 2009/09/22\n4694 Əməli irfan\n4433 İslam fəlsəfəsi\n5603 Nizamlar hüquq və əhkam\n4448 Nəzəri irfan\n10004 Nizamlar hüquq və əhkam\n6916 Nizamlar hüquq və əhkam


Q=11	C=11	SS=5	LS=0	PS=0	DC=7	LC=0	SD=0	BS=1	G0=44	G1=34	G2=19	DLID=az_RU	BODY=ҮЧ ГәЛәМ, ИКИ ХәТәР!\nМҮӘЛЛИФ: ҺӘБИБУЛЛАҺ ӘҺМӘДИ\nТӘРҸҮМӘ ЕДӘН: МӘҺӘММӘД ТУРАН\nКитабын ады:...................Аллаһын елчиси\nТарихә бахыш вә һекајәтчилик ширин вә ҹазибәли, ејни һалда, хәјалларла баш гатыҹыдыр. Лакин өтәнләрдән ҝөтүрүлән ибрәт јол бәләдчиси, кечмишләрин тәҹрүбәси исә бәшәријјәтин горхулу вә сонсуз сәфәриндә бир еһтијатдыр. Талеһләр ҹәмијјәтин сечиминә мә’руз галмыш үсуллардыр. Һансы ки, талеһин үсулдан фәргләнмәси ганунлара вә илаһи истәјә зиддир. «Аллаһын үсуллары дәјишмәз вә дағылмаздыр». («Фатир» 43). Буна ҝөрә дә ҹәмијјәтин гурулушу үсула, Гур’ан тәбиринҹә «илаһи сүннәтләрә» әсасланмалыдыр.\nҸәмијјәтин рәһбәрләри өзләринә вә ардыҹылларына талеһ талеһ тә’јин едир, ҹәмијјәт вә тарихә истигамәт вериб, формалашдырырлар. Бу рәһбәрләр һәгигәтпәрәст вә азғын олмагла ики гурупа бөлүнүб, бир гисми милләтләри гуртулуша, диҝәр бир гисми исә халгы зәлаләтә апарарлар. «Сәадәтә чатанларын сону беһишдир». («Һуд» 108). «Бәдбәхт оланларын агибәти оддур». («Һуд» 106).\nЈол ҝөстәрән бир китаб олан Гур’ан һәгигәтпәрәст вә азғын рәһбәрләрин ики шивәсини ашкар тәсвир едир. Бунунла һушјар инсанлара гуртулуш јолу ҝөстәрилир. Аҹы вә ширин фитнәләрдән, сынаглардан башыуҹа чыхмаг үчүн нур јолунун јолчуларындан нүмунә ҝөтүрүлмәси, овчу торуна дүшмәмәк үчүн азғынлыг һавадарларындан кәнар дурмаг тапшырылыр.\nБу сәбәбдән дә нур ашигләри вә зүлмәт јолчуларынын симасынын тәсвири өз јерини алыр вә бу тәсвир вахт кечирмәк үчүн јох, нүмунә ҝөтүрүб, ҹилаланмаг үчүндүр. Пејғәмбәрләр, пејғәмбәр јолдашлары, габилләр, нәмрудлар, фир’онлар вә ҹалутлар һаггында дејиләнләр ејни мәгсәд дашыјыр. «Пејғәмбәрләр һаггында сәнин үчүн данышдығымыз һекајәләр гәлбини мөһкәмләтмәк үчүндүр. Бу һекајәләрдә сәнин үчүн ҝөстәриш, һәгигәт јолуну ҝедәнләр үчүн ибрәт вардыр. («Һуд» 121). Пејғәмбәрләрин әһвалатыны тәкрарламаг һәмин бу мәгсәдләрләдир – гәлбләрин мөһкәмләнмәси, батилә галби ҝәлмәјин јоллары. Еләҹә дә, ҝүнаһкарларын агибәтини тәкрарламаг башгаларына ибрәт үчүндүр. «Кафирләрә ајдын олмадымы ки, јерләриндә отурдуглары нечә-нечә нәсилләри мәһв етдик? Һәгигәтән бунда ағыл саһибләри үчүн ибрәтләр вар». («Та-һа» 128).\nБуна ҝөрә дә кечмишә ики нөв бахыш мүмкүндүр: Биринҹиси һекајәтчилик вә мәһдуд, баш гатыҹы һадисәләрә бахыш; Икинҹиси, ҝениш бәшәр һәјатынын гамәти тәк уҹа әһатәли ибрәт вә өрнәк ҝөтүрүлмәси. Бу мөвзунун әһәмијјәтини артыран һәјат јолларынын тәсвири, адәтләрин ајдынлашмасыдыр. Бурада садәҹә тарихчилик нәзәрдә тутулмур. Бу ики бахыш бир-бириндән фәргләндирилмәлидир. Һадисәләрин, онлары төрәдән амилләрин тәһлили кечмишләрин үсулуну ҝәләҹәјә өтүрән ҝөстәришләрдир.\nСөһбәти даһа да гијмәтли едән рәһбәрләрин вә милләтләрин кечдији јолларын арашдырылмасы, бир милләтин тәрәггијә, о биринин тәнәззүлә туш ҝәлмәси сәбәбләринин мүәјјән едилмәсидир. Јохса, садәҹә бир милләтин башына нәләр ҝәлдијини хәбәр вермәк һәјата бахыш, тарихчиликдир. Биринҹи икинҹидән бәһрәләнсә дә, о даһа дәјәрлидир.\nТарих, еләҹә дә динләрин, һадисәләрин, тарихи шәхсијјәтләрин, милләтләрин тәһлили үч гәләмлә јазылыр. Бә’зиләри е’тигад вә һадисәләрә, онларын тәһлилинә биртәрәфли јанашыр, әгидәләри өз анлајышына әсасән, олмушлары өз мәгсәдинә ујғун гәләмә алыр. Бә’зән нәфс истәкләриндән, бә’зән дә биҝанәләрин тә’сиринлдән һәрәкәтә ҝәлән бу гәләмләри, һаглы олараг, тәһриф гәләми адландырмаг мүмкүндүр. Чүнки бу гәләмләр истәр мә’лумат, истәрсә дә тәһлилдә јанлышлыглара јер вериб, дүшүнҹәләри ҝерчәкликләрдән узаглашдырырлар. Бу гәләмләр иҹтимаи һадисәләрин тәсфириндә башлыҹа рол ојнајырлар. Ҝерчәкликләр фырылдагчы шәхсијјәтләрлә әсасландырылыр вә мүтәфәккир инсанлар арха плана кечирләр. Она ҝөрә дә бу гәлмләр тәһриф гәләми һесаб олунур.\nИслам даһиләри вә ислами халгларын тарихи дә бу гәләмләрдән аманда галмајыб. Чүнки тәһриф гәләмләри даим зәһәрли низәләр тәк фәзиләт вә фәзиләт саһибләринин гәлбинә нишанланмышдыр. Бу гәләмин изләри мүһүм шәхсијјәтләр вә һадисәләрин тәсвириндә хүсуси илә сечилир. Пејғәмбәр (с) симасынын вә јолунун тәсвириндә, о һәзрәтин мүһүм гәрарларынын, өзүнүн вә тә’јин етдикләринин рәһбәрлијинин тәһлилиндә һәмин бу гәләмләр мејдана атылыр, биртәрәфли мәгсәдли арашдырмалар апарылыр. Бурада ислам сәрһәдләринә ҝөз дикмиш бә’зи гәрб шәргшүнасларын да хидмәти вардыр.\nБу ҝүн мүхтәлиф ҹилдләрә ҝириб, исламын идеал шәхсијјәтләрини, онун мәдәнијјәтини, ислам халгларынын инамларыны һәдәф сечмиш тәҹавүзкар гәләмләр аз дејил. Мәгсәд мүсәлманлары дини инамлардан узаглашдырмаг, онларын һүрријәтини әлиндән алмаг, биҝанәләрин асылылығына салмагдыр.! Бу гәләмләр шәхсијјәт вә һадисәләри тәһриф етмәклә кифајәтләнмәјиб, дини арашдырмалара варыр вә дәрин тәәссүф доғурурлар. Дини танымагда биҝанә олдуглары һалда бу гәләмләр мүсәлманлара дин өјрәтмәји дә рәва билирләр. Онлар вә дахили гәрпәрәстләр өз хәјалларындан ибарәт олан тәһлилләрини дин кими тәгдим етмәклә ити гәләмләри илә дини дәјәрләри тәнгид атәшинә тутуб, јалныз өзләрини һаглы билирләр. Бунлар тәһриф гәләми зүмрәсиндәндирләр вә мүсәлманлар онлара мүнасибәтдә ајыг олмалыдырлар.


Q=14	C=4	SS=4	LS=4	PS=9	DC=0	LC=0	SD=0	BS=1	G0=20	G1=13	G2=8	DLID=az_RU	BODY=Чыхыш 1 | Онлајн Мүгәддәс Китаб | Јени дүнја тәрҹүмәси\nИсраиллиләр Мисирдә чохалыр (1—7)\nФирон исраиллиләрә зүлм едир (8—14)\nАллаһдан горхан мамачалар (15—22)\n1 Јагубла бирликдә аиләләри илә Мисирә ҝәлән Исраилин оғулларынын ады будур:+ 2 Рубән, Шәмун, Лави, Јәһуда+, 3 Јәсакир, Зәбулун, Бинјамин, 4 Дан, Нифталы, Ҹад вә Ашир+. 5 Јагубдан төрәјәнләрин сајы јетмиш нәфәр иди. Јусиф артыг Мисирдә иди.+ 6 Бир мүддәт сонра Јусиф дүнјадан көчдү.+ Һәмчинин онун гардашлары вә бүтүн о нәсил дә өлдү. 7 Исраил оғуллары исә доғуб-төрәјир, ҝүнү-ҝүндән чохалырдылар; онлар ҝөрүнмәмиш сүрәтлә артыр вә гүввәтләнирдиләр. Ахырда онлар бүтүн өлкәни бүрүдүләр.+ 8 Бу арада Мисирдә Јусифи танымајан јени бир падшаһ тахта чыхды. 9 О, өз халгына деди: «Будур, исраиллиләр биздән чох, биздән ҝүҹлүдүрләр.+ 10 Ҝәлин бир тәдбир ҝөрәк, јохса онлар даһа да артыб чохалаҹаглар. Ишдир, мүһарибә олса, онлар дүшмәнләримизә гошулуб бизә гаршы дөјүшәҹәк, сонра да өлкәдән чыхыб ҝедәҹәкләр». 11 Беләҹә, мисирлиләр Исраил оғулларыны ағыр ишләрдә ишләдиб зүлм вермәк үчүн онларын үзәринә нәзарәтчиләр гојдулар.+ Исраил оғуллары фирон үчүн анбарлар јерләшән шәһәрләри, Фисум вә Раамсеси+ тикдиләр. 12 Лакин Исраил оғулларына нә гәдәр зүлм едирдиләрсә, онлар бир о гәдәр чохалыр, һәр тәрәфә јајылырдылар. Мисирлиләр исраиллиләрдән горхмаға башладылар.+ 13 Буна ҝөрә дә зор ҝүҹүнә онлары көлә етдиләр.+ 14 Онлара палчыг тапдалатдырыр, кәрпиҹ кәсдирир вә һәр ҹүр гул ишиндә ишләдәрәк һәјатларыны аҹы зәһәрә дөндәрдиләр. Онлары ағыр шәраитдә һәр ҹүр гул ишиндә ишләдирдиләр.+ 15 Бир ҝүн Мисир падшаһы, Шәфра вә Фуәһ адлы ибрани мамачалара 16 әмр етди: «Ибрани гадынлары доғуздуранда+ ҝөрсәниз, ушаг оғландыр, өлдүрүн, гыздырса, әл дәјмәјин». 17 Анҹаг мамачалар Аллаһдан горхурдулар, буна ҝөрә дә Мисир падшаһынын әмринә әмәл етмир, оғлан ушагларыны сағ сахлајырдылар.+ 18 Бир мүддәт кечәндән сонра Мисир падшаһы мамачалары чағыртдырыб сорушду: «Нијә белә едирсиниз? Нијә оғлан ушагларыны сағ сахлајырсыныз?» 19 Мамачалар фирона ҹаваб вердиләр: «Ибрани гадынлар Мисир гадынлары кими дејил, онлар ҝүҹлүдүрләр, мамача өзүнү јетирәнәҹән доғурлар». 20 Аллаһ мамачаларын јахшылығыны әвәзсиз гојмады; халг исә артмагда вә ҝүҹләнмәкдә иди. 21 Мамачалар Аллаһдан горхдугларына ҝөрә Аллаһ онлара аилә нәсиб етди. 22 Ахырда фирон бүтүн халгына белә бир әмр верди: «Јени доғулан һәр ибрани оғлан ушағыны Нил чајына атын, гыз ушагларына исә дәјмәјин».+


Q=13	C=11	SS=2	LS=0	PS=2	DC=4	LC=0	SD=0	BS=0	G0=37	G1=18	G2=7	DLID=az_RU	BODY=Давуд вә Ҹалут | Ушаглар үчүн Мүгәддәс Китаб һекајәләри\nДавуд вә Ҹалут\nЈеһова Аллаһ Ишмуил пејғәмбәрә дејир: «Јәссәнин евинә ҝет. Исраилин нөвбәти падшаһы онун оғулларындан бири олаҹаг». Буна ҝөрә дә Ишмуил Јәссәнин евинә ҝедир. О, Јәссәнин бөјүк оғлуну ҝөрәндә фикирләшир: «Исраилин падшаһы елә бу ҝәнҹдир». Анҹаг Јеһова Аллаһ Ишмуилә билдирир ки, ону падшаһ сечмәјиб. Јеһова она сөјләјир: «Мән инсанын хариҹи ҝөрүнүшүнә јох, үрәјинә бахырам».\nЈәссә диҝәр алты оғлуну да Ишмуилин јанына ҝәтирир. Анҹаг Ишмуил дејир: «Јеһова онларын һеч бирини сечмәјиб. Башга оғлун вар?» Јәссә ҹаваб верир: «Бир дә кичик оғлум вар. Ады Давуддур. О, чөлдә гојун отарыр». Давуд ҝәләндә Јеһова Ишмуилә дејир: «Бу одур!» Ишмуил Давудун башына јағ чәкиб, ону Исраилин нөвбәти падшаһы тәјин едир.\nБир мүддәт сонра исраиллиләр филиштлиләрлә дөјүшүрләр. Филиштлиләрин арасында Ҹалут адлы нәһәнҝ дөјүшчү олур. Ҹалут һәр ҝүн исраиллиләри лаға гојур. О гышгырыр: «Мәнимлә дөјүшмәк үчүн гаршыма адам чыхарын. О, мәни мәғлуб етсә, биз сизин гулунуз олаҹағыг, јох әҝәр мән ону мәғлуб етсәм, сиз бизим гулумуз олаҹагсыныз».\nДавуд ордуда хидмәт едән гардашларына јемәк ҝәтирмәк үчүн Исраил гошунунун дүшәрҝәсинә ҝәлир. О, Ҹалутун сөзләрини ешидиб дејир: «Мән онунла дөјүшәҹәјәм!» Талут падшаһ исә она дејир: «Сән һәлә чох балаҹасан». Давуд ҹаваб верир: «Јеһова мәнә көмәк едәҹәк».\nТалут зиреһләрини Давуда ҝејиндирмәјә чалышыр, анҹаг Давуд дејир: «Мән бу зиреһләрлә дөјүшә билмәрәм». Давуд сапандыны ҝөтүрүб, чаја енир. О, беш һамар даш сечиб, кисәсинә гојур. Сонра Давуд Ҹалутун үстүнә гачыр. Ҹалут гышгырыр: «Ҝәл, балаҹа. Мән сәни ҝөјүн гушларына вә вәһши һејванлара јем едәҹәјәм». Давуд бу сөзләрдән горхмур. О да гышгырараг ҹаваб верир: «Сән мәним үстүмә гылынҹла, низә илә ҝәлирсән, анҹаг мән сәнин үстүнә Јеһованын ады илә ҝәлирәм. Сән бизә гаршы јох, Аллаһа гаршы дөјүшүрсән. Бурадакы һәр кәс ҝөрәҹәк ки, Јеһова гылынҹдан, низәдән чох ҝүҹлүдүр. О, һамынызы бизә тәслим едәҹәк».\nДавуд сапандына даш гојуб, вар ҝүҹү илә фырладараг атыр. Јеһованын көмәклији илә даш Ҹалутун алнынын ортасына дәјир. Беләҹә, о јерә сәрилиб өлүр. Филиштлиләр гачыб ҹанларыны гуртарырлар. Сән дә, Давуд кими, Јеһоваја ҝүвәнирсән?\n«Бу, инсан үчүн мүмкүн дејил, Аллаһ үчүнсә мүмкүн олмајан шеј јохдур» (Марк 10:27)\nСуаллар: Јеһова кими Исраилин нөвбәти падшаһы сечир? Давуд Ҹалуту неҹә мәғлуб едир?\n1 Ишмуил 16:1—13; 17:1—54


Q=25	C=7	SS=3	LS=14	PS=7	DC=0	LC=0	SD=0	BS=1	G0=26	G1=17	G2=12	DLID=az_RU	BODY=Әшија 40 | Онлајн Мүгәддәс Китаб | Јени дүнја тәрҹүмәси\nХалг үчүн тәсәлли (1—11)\nЧөллүкдә сәс (3—5)\nАллаһын әзәмәти (12—31)\nХалглар бир дамла су кими (15)\nАллаһ јерин даирәси үзәриндә (22)\nҺәр улдуз ады илә чағырылыр (26)\nАллаһ јорулмур (28)\nЈеһоваја ҝүвәнәнләрин ҝүҹү (29—31)\n40 Аллаһыныз дејир: «Тәсәлли верин халгыма, тәсәлли верин.+ 2 Јерусәлимин гәлбини овундурун,Она бәјан един ки, иҹбари хидмәти баша чатыб,Тәгсиринин һаггы өдәнилиб.+ Бүтүн ҝүнаһларынын ҹәзасыны Јеһовадан бүтөвлүклә алыб».+ 3 Чөллүкдә кимсә гышгырыр: «Јеһова үчүн јолу тәмизләјин!+ Аллаһымыз үчүн сәһрада һамар јол+ дүзәлдин.+ 4 Гој бүтүн дәрәләр јүксәлсин,Бүтүн дағлар, тәпәләр алчалсын. Әјри-үјрү торпаг һамар олаҹаг,Кәлә-көтүр јерләр дүзәнҝаһа дөнәҹәк.+ 5 Јеһованын ҹалалы ашкар олаҹаг,+Бүтүн бәшәр буну ҝөрәҹәк,+Чүнки буну Јеһова дејиб». 6 Динләјин! Бири дејир: «Гышгыр!» О бири сорушур: «Нә гышгырым?» «Бүтүн бәшәр јашыл от кимидир. Хејирхаһлығы чөл чичәјинә бәнзәр.+ 7 Јеһованын нәфәси үзәринә әсир,+От гурујур,Чичәкләр солур.+ Инсан да ки јашыл отдан фәргләнмир. 8 От гурујар,Чичәк солар,Лакин Аллаһымызын сөзү әбәди галар».+ 9 Еј Сиона мүждә ҝәтирән гадын,+Уҹа даға галх. Еј Јерусәлимә мүждә ҝәтирән гадын,Сәсини уҹалт, горхма, сәсини уҹалт! Јәһуда шәһәрләринә елан ет: «Будур Аллаһыныз!»+ 10 Будур, Күлли-Ихтијар Јеһова ҝүҹ-гүдрәтлә ҝәлир,Онун голу һакимијјәт сүрәҹәк.+ Будур, Онун верәҹәји мүкафат јанындадыр,Өдәјәҹәји музд өнүндәдир.+ 11 Чобан кими сүрүсүнә бахаҹаг,+ Әли илә гузуларыны бир јерә топлајаҹаг,Онлары гојнунда апараҹаг, Јаныбалалылары нәвазишлә сүрәҹәк.+ 12 Ким сују овҹу илә өлчүб,+Ким ҝөјләри гарышы илә өлчүб? Ким јерин торпағыны өлчү габына јығыб,+Ким дағлары,Тәпәләри тәрәзидә чәкиб? 13 Ким Јеһованын руһуну өлчүб*?Ким Она мәсләһәт верә биләр?+ 14 О нәји исә анламаг үчүн кимдән көмәк истәјиб?Ким Она әдаләт јолуну өјрәдир,Ким Она елм верир,Ким Она әсил идрак јолуну ҝөстәрир?+ 15 Халглар чәлләкдән даман бир дамла су кимидир,Тәрәзинин ҝөзүндәки тоз сајылыр.+ Будур, О, адалары тоз кими һаваја галдырыр. 16 Һәтта Ливанын бүтүн ағаҹлары оду горумаға чатмаз,Оранын һејванлары јандырма гурбаны үчүн бәс еләмәз. 17 Бүтүн халглар онун өнүндә һечдир,+Онлар Онун үчүн һеч нәдир, бош шејдир.+ 18 Бәс онда сиз Аллаһы кимә охшадардыныз?+ Ону нәјә бәнзәдәрдиниз?+ 19 Уста бүт төкүр,Зәрҝәр ону гызылла өртүр,+Ҝүмүш зәнҹирләр дүзәлдир. 20 Тәгдимә үчүн чүрүмәјән бир ағаҹ сечир,+Јериндә мөһкәм дуран Бүт дүзәлтдирмәк үчүнМаһир уста ахтарыр.+ 21 Мәҝәр хәбәрин јохдур? Мәҝәр ешитмәмисән? Мәҝәр башланғыҹдан сәнә дејилмәјиб? Јерин тәмәли гојуландан бәри дәрк етмәмисән?+ 22 Јерин даирәси үзәриндә Мәскунлашан вар,+Јерин сакинләри исә чәјирткә кимидир. О, ҝөјләри зәриф парча кими сәрир,Онлары јашајыш чадырытәк ачыр.+ 23 О, мәнсәб саһибләрини алчалдыр,Јерин һакимләрини пуч едир. 24 Онлар әкиләр-әкилмәз,Сәпиләр-сәпилмәз,Ҝөвдәләри көк атар-атмаз,Үфүрән кими гурујурлар,Күләк онлары саман кими совурур.+ 25 О мүгәддәс Олан белә дејир: «Мәни кимә бәнзәдәрсиниз ки, Мәни она тај тутасыныз? 26 Башынызы галдырыб ҝөјләрә бахын, Бүтүн бунлары ким јарадыб?+ Ҝөјләрин ордусуну сајы илә Чыхаран!О, онларын һәр бирини ады илә чағырыр.+ Онун һәдсиз гүввәси, мөһтәшәм ҝүҹү сајәсиндә+Бирҹәҹији дә әскилмир. 27 Еј Јагуб, еј Исраил, нә үчүн дејирсән:“Јеһова нәләр чәкдијими ҝөрмүр,Аллаһ мәндән әдаләти әсирҝәјир”?+ 28 Мәҝәр хәбәрин јохдур? Мәҝәр ешитмәмисән? Јерин һүдудларыны јарадан Јеһова әбәдијјән Аллаһдыр.+ О, әсла јорулмур, тагәтдән дүшмүр.+ Онун зәкасы ағласығмаздыр.+ 29 О, јорғунлара ҝүҹ,Тагәтсизләрә гүввәт верир.+ 30 Ҹаванлар јорулар, тагәтдән дүшәр,Ҹаһыллар бүдрәјиб јыхылар, 31 Амма Јеһоваја бел бағлајанларын ҝүҹү тәзәләнәр. Гарталтәк ганад ачыб сүзәр,+ Гачанда тагәтдән дүшмәз,Јеријәндә јорулмазлар».+\n^ Диҝәр вариант: дәрк едиб.


Q=10	C=8	SS=6	LS=1	PS=1	DC=1	LC=0	SD=0	BS=2	G0=124	G1=98	G2=38	DLID=az_RU	BODY=«Аллаһымызын сөзү әбәди галар». Әшија 40:8 | Тәлим\nӨзүмүзә һаким олаг\nАллаһын мәрһәмәтини әкс етдирәк\nLIFE STORY Руһән јеткин инсанларла ишләмәк шәрәфим\n«Аллаһымызын сөзү әбәди галар»\nАллаһын сөзүнүн мисилсиз ҝүҹү\n«Ҹәсур ол,.. ишә башла!»\nДИЛИ: Aзәрбајҹан (кирил әлифбасы) Cakchiquel (Central) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Понапе Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\nҜөзәтчи гүлләси (тәлим нәшри) | Сентјабр 2017\n«От гурујар, чичәк солар, лакин Аллаһымызын сөзү әбәди галар» (ӘШЈ. 40:8).\nНӘҒМӘ: 95, 97\nАЛЛАҺЫН КӘЛАМЫ АШАҒЫДАКЫ АМИЛЛӘРӘ НЕҸӘ ТАБ ҜӘТИРИБ?\nҮмумишләк дилин дәјишилмәси.\nТәрҹүмәсинә ҝөстәрилән мүгавимәт.\n1, 2. а) Мүгәддәс Китаб олмасајды, һәјатымыз неҹә оларды? б) Һансы һалда инсан Мүгәддәс Китабдан там фајдалана биләр?\nБИР анлыг дүшүнәк, Мүгәддәс Китаб олмасајды, һәјатымыз неҹә оларды? Ҝүндәлик һәјатымыз үчүн рәһбәрлијимиз олмазды. Аллаһ, һәјат, ҝәләҹәклә бағлы суалларымыз ҹавабсыз галарды. Јеһованын бәшәријјәт үчүн кечмишдә ҝөрдүјү ишләрдән бихәбәр олардыг.\n2 Шүкүр олсун Аллаһымыза ки, бизә Мүгәддәс Китабы бәхш едиб. Үстәлик, зәманәт вериб ки, сөзү әбәди галаҹаг. (1 Бутрус 1:24, 25 ајәләрини охујун.) Һәвари Бутрус бу ајәләрдә Әшија 40:8 ајәсиндән ситат ҝәтирир. Бу ајәдә сөһбәт мәһз Мүгәддәс Китабдан ҝетмәсә дә, долајысы илә ајәни китабын өзүнә дә аид етмәк олар. Бу, фактдыр ки, Мүгәддәс Китабдан там фајдаланмаг үчүн о, охуҹунун ајдын баша дүшдүјү дилдә олмалыдыр. Аллаһын Кәламыны севәнләр бу факты һәмишә дәрк едибләр. Мүхтәлиф чәтинликләрә рәғмән мөмин инсанлар әсрләр әрзиндә Мүгәддәс Китабы тәрҹүмә етмиш, ону јајмышлар. Онларын әзми Аллаһын нијјәти илә үст-үстә дүшүрдү. Ахы «О истәјир ки, һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тим. 2:3, 4).\n3. Бу мәгаләдә сөһбәт нәдән ҝедәҹәк? (Мәгаләнин әввәлиндәки шәклә бахын.)\n3 Бу мәгаләдә арашдыраҹағыг ки, Аллаһын Кәламы 1) дилдахили дәјишикликләрә, 2) үмумишләк дилин дәјишилмәсинә вә 3) тәрҹүмәсинә ҝөстәрилән мүгавимәтләрә неҹә таб ҝәтириб. Бу, Аллаһын Кәламынын гәдрини билмәјимизә, Мүәллифини севмәјимизә әлавә тәкан верәҹәк (Мик. 4:2; Ром. 15:4).\nДИЛДӘ БАШ ВЕРӘН ДӘЈИШИКЛИКЛӘР\n4. а) Заманла дилдә һансы дәјишикликләр баш верир? б) Аллаһын бүтүн дилләрдә данышан инсанлары севмәси нәдән ҝөрүнүр вә бу, сиздә Аллаһа гаршы һансы һиссләри ојадыр?\n4 Дилин заманла дәјишмәк хассәси вар. Вахт кечдикҹә мүәјјән сөз вә ифадәләрин мәнасы тамамилә дәјишир. Јәгин өз дилимиздән дә буна даир нүмунәләр ҝәтирә биләрик. Ејни шеји Мүгәддәс Китабын јазылдығы ибрани вә јунан дили һагда да демәк олар. Бу дилләрин мүасир формасы Мүгәддәс Китабын јазылдығы дөврдәкиндән олдугҹа фәргләнир. Демәли, мүасир ибрани вә јунан дилләрини биләнләр дә дахил, Аллаһын Кәламыны баша дүшмәк истәјән һәр кәс онун тәрҹүмәсинә еһтијаҹ дујур. Бәзи инсанлар дүшүнүр ки, гәдим ибрани вә јунан дилләрини өјрәнсәләр, Аллаһын Кәламыны даһа јахшы баша дүшәҹәкләр. Лакин бу, онларын дүшүндүјү кими еффектив олмаја биләр *. Һал-һазырда Мүгәддәс Китаб бүтөв шәкилдә вә ја гисмән тәхминән 3200 дилә тәрҹүмә олунуб. Мәҝәр бу, Јеһова Аллаһын һәр халга, һәр тајфаја, һәр дилә мәнсуб инсанларын Онун Кәламындан бәһрәләнмәсини истәдијини ҝөстәрмир? (Вәһј 14:6 ајәсини охујун.) Бунларын үзәриндә дүшүндүкҹә ајры-сечкилик етмәјән Аллаһымыза мәһәббәтимиз артыгҹа артыр (Һәв. 10:34).\n5. «Крал Јаков тәрҹүмәси»нин әһәмијјәти барәдә нә демәк олар?\n5 Мүгәддәс Китабын тәрҹүмә олундуғу дилләр дә заман кечдикҹә дәјишир. Белә ки, әввәл-әввәл ајдын баша дүшүлән тәрҹүмә вахт өтдүкҹә анлашыглығыны итирә биләр. Буна инҝилис дилиндәки «Крал Јаков тәрҹүмәси»ни мисал ҝәтирмәк олар. 1611-ҹи илдә ишыг үзү ҝөрән бу тәрҹүмә инҝилисдилли дүнјанын ән мәшһур тәрҹүмәсинә чеврилмиш, инҝилис дилинин инкишафына әһәмијјәтли төһфә вермишдир *. Бир шеј вар ки, «Крал Јаков тәрҹүмәси»ндә Јеһова адына кифајәт гәдәр өнәм верилмәмиш, бу ад тәкҹә бир нечә јердә ишләнмишдир. Төвратын әксәр јерләриндә Аллаһын адынын јеринә бөјүк һәрфләрлә РӘББ сөзү истифадә едилмишдир. Тәрҹүмәнин нөвбәти бурахылышларында Инҹилин дә бәзи јерләриндә бөјүк һәрфләрлә РӘББ сөзү ишләнмишдир. Бунунла да «Крал Јаков тәрҹүмәси», долајысы илә дә олса, Аллаһын адынын Инҹилдә дә истифадә едилмәсинин дүзҝүн олдуғуну тәсдигләјир.\n6. «Јени Дүнја Тәрҹүмәси»нин һансы ҹәһәтләрини гијмәтләндирирсиниз?\n6 «Крал Јаков тәрҹүмәси»нин дили әсрләр кечдикҹә архаикләшди. Ејни шеји диҝәр дилләрдәки еркән тәрҹүмәләр һаггында да демәк олар. Мүгәддәс Китабын «Јени Дүнја Тәрҹүмәси»ндә исә мүасир дилдән истифадә едилир. Бу тәрҹүмә артыг бүтөв шәкилдә вә ја гисмән 150-дән чох дилдә нәшр олунуб; бу исә о демәкдир ки, дүнја әһалисинин бөјүк бир һиссәси ону өз ана дилиндә охуја биләр. Бу тәрҹүмә ајдын вә охунаглы олдуғу үчүн Кәламын охуҹунун үрәјинә ишләмәсинә јол ачыр (Зәб. 119:97). Ән өнәмлиси исә одур ки, «Јени Дүнја Тәрҹүмәси»ндә Аллаһын ады орижинал мәтнә әсасән бәрпа едилиб. Нә хошдур ки, әлимиздә Аллаһын Кәламынын белә бир тәрҹүмәси вар!\nҮМУМИШЛӘК ДИЛИН ДӘЈИШИЛМӘСИ\n7, 8. а) Нәјә ҝөрә е. ә. III әсрдә јәһудиләрин бир гисми Төвраты баша дүшмәкдә чәтинлик чәкирди? б) Септуаҝинта нәдир?\n7 Чох вахт дүнја сәһнәсиндәки дәјишикликләр һансы дилин апарыҹы дил олаҹағыны мүәјјән едиб. Бу амилин инсанларын Аллаһын Кәламыны баша дүшмәсинә әнҝәл төрәтмәмәси үчүн Јеһова нә етди? Кечмишә нәзәр салмагла бу суалын ҹавабыны тапа биләрик. Мүгәддәс Китаба дахил олан илк 39 бөлмә јәһудиләр тәрәфиндән гәләмә алыныб. Аллаһын мүгәддәс сөзләри мәһз онлара әманәт едилмишди (Ром. 3:1, 2). Лакин јунан һөкмдары Бөјүк Исҝәндәрин истила сијасәти нәтиҹәсиндә јунан дили ҝетдикҹә апарыҹы дилә чеврилир (Дән. 8:5—7, 20, 21). Нәтиҹәдә, артыг е. ә. III әсрдә империјанын мүхтәлиф әразиләриндә јашајан јунандилли јәһудиләр ибрани дилиндә јазылмыш Төвраты баша дүшмүрдүләр. Бәс бу проблеми һәлл етмәк үчүн һансы тәдбирләр ҝөрүлдү?\n8 Е. ә. III әсрин орталарында Мүгәддәс Китабын илк беш бөлмәси ибрани дилиндән јунан дилинә тәрҹүмә едилир. Диҝәр бөлмәләрин тәрҹүмәси исә е. ә. II әсрдә баша чатыр. Бу тәрҹүмә Септуаҝинта адланыр. Септуаҝинта Төвратын илк тәрҹүмәси сајылыр.\n9. а) Септуаҝинта вә диҝәр еркән тәрҹүмәләр охуҹулара неҹә тәсир еләди? б) Төвратда ән чох севдијиниз һиссә һансыдыр?\n9 Септуаҝинта јунандилли јәһудиләрә вә диҝәрләринә ибрани Мүгәддәс Јазыларыны анламаға көмәк етди. Тәсәввүр етмәк олар, бу инсанлар үчүн Аллаһын Кәламыны артыг доғмалашмыш јунан дилиндә охумаг, јахуд гираәтини ешитмәк нә гәдәр хош иди. Заманла Мүгәддәс Китабын бәзи һиссәләри арами, гот, латын кими диҝәр үмумишләк дилләрә тәрҹүмә олунмушду. Шүбһәсиз, Мүгәддәс Китабы өз дилиндә охумаг инсанларда Аллаһын Кәламына рәғбәт ојадырды. Јәгин ки, онларын да бизим кими севимли ајәләри олурду. (Зәбур 119:162—165 ајәләрини охујун.) Бәли, Аллаһын Кәламы үмумишләк дилләрин дәјишмәсинә дә таб ҝәтирирди.\nМҮГӘДДӘС КИТАБ ТӘРҸҮМӘЛӘРИНӘ ЕДИЛӘН ҺҮҸУМ\n10. Ҹон Уиклифин заманында нәјә ҝөрә инсанларын әксәријјәти үчүн Мүгәддәс Китаб әлчатан дејилди?\n10 Мүәјјән дөврләрдә Мүгәддәс Китабы инсанлардан ҝизләтмәјә чалышан гүввәләр олмушду. Амма бу манеәләр ҝүҹлү иман саһибләри үчүн һеч вахт ашылмаз сәдд олмајыб. Белә инсанлардан бири 14-ҹү әсрдә јашамыш дини ислаһатчы Ҹон Уиклифдир. О дејирди ки, һеч бир инсан Аллаһын Кәламыны охумаг имканындан мәһрум едилмәмәлидир. Уиклифин дөврүндә Инҝилтәрәдә Мүгәддәс Китаб ади халг үчүн демәк олар ки, әлчатмаз иди. Сәбәбләрдән бири о иди ки, Мүгәддәс Китабын нүсхәләри әллә јазылдығы үчүн чох баһа сатылырды вә ҹамаатын ону алмаға имканы чатмырды. Бундан башга, әһалинин бөјүк һиссәси охума-јазма билмирди. Дүздүр, онлар килсәдә охунан Мүгәддәс Китаб ајәләрини динләјә биләрдиләр. Анҹаг ешитдикләрини нә дәрәҹәдә гаврадыгларыны бир Аллаһ билир, чүнки килсәнин рәсми Библијасы (Вулгата) артыг өлү дилләр сырасына дүшмүш латын дилиндә иди. Ҝөрәсән Мүгәддәс Китабдакы хәзинәләр инсанлара неҹә ачылаҹагды? (Мәс. 2:1—5).\nҸон Уиклиф вә башгалары Аллаһын Кәламынын һамы үчүн әлчатан олмасы үчүн чалышмышдылар. Сиздә дә белә бир арзу вармы? (11-ҹи абзаса бахын)\n11. Уиклифин тәрҹүмә етдији Мүгәддәс Китаб нәјә тәкан верди?\n11 1382-ҹи илдә Уиклифин инҝилис дилинә тәрҹүмә етдији Мүгәддәс Китаб ишыг үзү ҝөрдү. Бу китаб тезликлә Уиклифин давамчылары арасында мәшһурлашды. Лоллардлар кими танынан ваизләр садә халгын Аллаһын Кәламыны охујуб гаврамалары үчүн бүтүн Инҝилтәрәдә кәндбәкәнд ҝәзирдиләр. Адәтән онлар гаршылашдыглары инсанлара Уиклифин тәрҹүмә етдији Мүгәддәс Китабдан бир парча охујур вә әллә јазылмыш нүсхәләри онлара верирдиләр. Ваизләрин бу тәшәббүсү бир дөнүш нөгтәси олду: халг арасында Аллаһын Кәламына олан мараг јенидән аловланды.\n12. Дин хадимләри Уиклифин бу тәшәббүсүнә неҹә мүнасибәт бәсләдиләр?\n12 Дин хадимләри бу мәсәләдә сәссиз гала билмәздиләр. Онларын Уиклифи, тәрҹүмә етдији китабы вә давамчыларыны ҝөрәси ҝөзләри јох иди. Дин хадимләри Лоллардлары тәгиб едирдиләр. Уиклифин тәрҹүмә етдији китаблары һарада тапырдыларса, мәһв едирдиләр. Уиклифи өлүмүндән сонра кафир адландырдылар. Әлбәттә, артыг һәјатда олмајан бир инсаны ҹәзаландырмаг мүмкүн дејилди. Амма дин хадимләринин һирси сојумурду. Онлар Уиклифин ҹәсәдини газыб чыхартмыш, сүмүкләрини јандырмыш вә күлүнү Свифт чајына атмышдылар. Бунунла белә, килсә инсанларын үрәјиндә Аллаһын Кәламыны охумаг истәјини өлдүрә билмәзди. Нөвбәти әсрләрдә Авропада вә дүнјанын диҝәр әразиләриндә јашајан бир чох инсан ҹамаатын Мүгәддәс Китабы баша дүшмәси үчүн ону тәрҹүмә етмәјә вә јајмаға башлады.\n«СӘНИН ХЕЈРИНӘ СӘНИ ӨЈРӘДИРӘМ»\n13. Биздә Аллаһын Кәламы илә бағлы нәјә әмин ола биләрик вә бу, бизим иманымызы неҹә мөһкәмләндирир?\n13 Мүгәддәс Китаб Аллаһдан илһам алыб. Амма бу о демәк дејил ки, Септуаҝинта, Уиклифин вә Крал Јаковун тәрҹүмәси, һәмчинин башга тәрҹүмәләр бирбаша Аллаһдан илһам алыб. Бунунла белә, ишыг үзү ҝөрмүш бу вә диҝәр тәрҹүмәләрин тарихинә нәзәр саланда бир шеј ајдын олур: Јеһова неҹә демишдисә, еләҹә дә Өз Кәламыны горујуб сахлады. Мәҝәр буну билмәк Јеһованын диҝәр вәдләринин дә мүтләг јеринә јетәҹәјинә олан әминлијимизи артырмыр? (Јуш. 23:14).\n14. Мүгәддәс Китаб Јеһоваја олан мәһәббәтимизи неҹә аловландырыр?\n14 Јеһованын Өз Кәламыны әсрләр боју неҹә горудуғуну биләндә Она олан иманымызла јанашы мәһәббәтимиз дә артыр *. Бәс нә үчүн Јеһова бизә Өз Кәламыны ҝөндәриб вә ону горујаҹағыны вәд едиб? Чүнки О, бизи севир вә истәјир ки, һәр шеј бизим рифаһымыз үчүн олсун. (Әшија 48:17, 18 ајәләрини охујун.) Тәбии ки, биз дә Јеһованын мәһәббәтинә мәһәббәтлә, һәмчинин әмрләринә табе олмагла һај веририк (1 Јәһ. 4:19; 5:3).\n15. Нөвбәти мәгаләнин мөвзусу нә барәдә олаҹаг?\n15 Аллаһын Кәламыны гијмәтләндирдијимиз үчүн ондан там фајда әлдә етмәк истәјәҹәјик. Мүгәддәс Китабын мүталиәсиндән неҹә там фајда әлдә едә биләрик? Хидмәтдә диггәти Аллаһын Кәламына јөнәлтмәјә бизә нә көмәк едә биләр? Сәһнәдән тәлим верән гардашлар диггәти Аллаһын Кәламына неҹә јөнәлдә биләрләр? Нөвбәти мәгаләнин мөвзусу бу суалларын үзәриндә гурулуб.\n^ абз. 4 «Ҝөзәтчи гүлләси» журналынын 2009-ҹу ил 1 нојабр сајында дәрҹ олунан «Ибрани вә јунан дилини өјрәнмәк мүтләгдирми?» адлы мәгаләјә (рус.) бахын.\n^ абз. 5 Инҝилис дилиндә ишләнән бир сыра бәдии ифадәләрин мәншәји «Крал Јаков тәрҹүмәси»нә ҝедиб чыхыр.\n^ абз. 14 « Ҝәлин өзүнүз ҝөрүн!» адлы чәрчивәјә бахын.\nҜәлин өзүнүз ҝөрүн!\n2017-ҹи ил апрел ајынын 3-ү Уорвикдәки (Нју-Јорк) баш идарәмиздә Мүгәддәс Китаб музеји ачылды. Бу музејин әсас галерејасы «Мүгәддәс Китаб вә Аллаһын ады» адланыр. Бу јени музејә надир Мүгәддәс Китаб нүсхәләри вә Мүгәддәс Китабла бағлы експонатлар дахилдир. Онлар бир нечә ајдан бир јениләнәҹәк. Биз сизи баш идарәмиздә јерләшән бу вә диҝәр музејләри зијарәт етмәјә дәвәт едирик. Резервасија үчүн, зәһмәт олмаса, www.jw.org сајтына дахил олун. ҺАГГЫМЫЗДА > ФИЛИАЛЛАР ВӘ ЕКСКУРСИЈА бөлмәсинә бахын.\nҜӨЗӘТЧИ ГҮЛЛӘСИ (ТӘЛИМ НӘШРИ) Сентјабр 2017


Q=6	C=3	SS=0	LS=0	PS=6	DC=0	LC=0	SD=0	BS=1	G0=29	G1=17	G2=7	DLID=az_RU	BODY=Јарадылыш 40 | Онлајн Мүгәддәс Китаб | Јени дүнја тәрҹүмәси\nЈусиф дустагларын јухусуну јозур (1—19)\nЈухулары јозан Аллаһдыр (8)\nФиронун ад ҝүнү (20—23)\n40 Бу әһвалатдан бир мүддәт сонра Мисир падшаһынын баш сагиси+ вә баш чөрәкчиси ағалары падшаһа гаршы ҝүнаһ иш тутдулар. 2 Фирон бу ики әјанына, баш сагијә вә баш чөрәкчијә бәрк гәзәбләниб+ 3 онлары кешикчибашынын+ зинданына атдырды. Јусиф дә һәмин зинданда иди.+ 4 Кешикчибашы Јусифә онларын јанында олуб, гуллугларында дурмағы тапшырды.+ Онлар бир мүддәт зинданда галдылар. 5 Бир ҝеҹә Мисир падшаһынын зинданда мәһбус олан сагиси дә, чөрәкчиси дә јуху ҝөрдү. Һәр јухунун өз јозуму вар иди. 6 Сәһәриси Јусиф ҝәлиб онлары пәришан ҝөрдү. 7 Онунла бир јердә ағасынын евиндә дустаг олан фирон әјанларындан сорушду: «Нијә бу ҝүн белә бикефсиниз?» 8 Онлар ҹаваб вериб дедиләр: «Икимиз дә јуху ҝөрмүшүк. Амма јухумузу јозмаға адам јохдур». Онда Јусиф деди: «Мәҝәр јухулары јозан Аллаһ дејил?+ Јухунузу мәнә данышын». 9 Баш саги Јусифә јухусуну данышмаға башлады: «Јухуда ҝөрдүм ки, габағымда бир үзүм тәнәји вар, 10 тәнәјин дә үстүндә үч көрпә будаг. Будаглар тумурҹуглајыб чичәк ачды вә тәнәкдә үзүм салхымлары јетишди. 11 Фиронун пијаләси мәним әлимдә иди. Мән үзүмләрдән дәриб фиронун пијаләсинә сыхдым, сонра пијаләни фирона вердим». 12 Јусиф она деди: «Јухунун јозуму беләдир: үч будаг үч ҝүн демәкдир. 13 Үч ҝүндән сонра фирон сәни азад едиб әввәлки јеринә гајтараҹаг.+ Сән јенә саги олдуғун вахтлардакы кими фиронун әлинә пијалә верәҹәксән.+ 14 Амма сәндән бир хаһишим вар. Мәнә бир јахшылыг ет. Ишләрин гајдасына дүшәндә мәни јада сал, һаггымда фирона данышыб мәни бурадан чыхартдыр. 15 Билирсән, мәни ибраниләрин торпағындан оғурлајыблар.+ Бурада да зинданлыг бир иш тутмамышам».+ 16 Баш чөрәкчи ҝөрәндә ки, Јусиф јухуну хејрә јозду, о да өз јухусуну данышды: «Мән исә јухуда ҝөрмүшәм ки, башымда үч сәбәт ағ чөрәк вар. 17 Үстдәки сәбәтдә фирон үчүн биширилмиш нөвбәнөв чөрәкләр вар иди. Ҝөрдүм ки, гушлар онлары димдикләјир». 18 Јусиф она деди: «Бу јухунунса јозуму беләдир: үч сәбәт үч ҝүндүр. 19 Үч ҝүндән сонра фирон сәнин башыны бәдәниндән ајыраҹаг, өзүнү дә ағаҹдан асдыраҹаг, гушлар әтини дидәҹәк».+ 20 Бу һадисәнин үчүнҹү ҝүнү фиронун ад ҝүнү иди.+ О, бүтүн әјан-әшрәфи үчүн зијафәт гурмушду. Фирон баш саги илә баш чөрәкчини зиндандан чыхартдырыб һамынын өнүнә ҝәтиздирди. 21 Баш сагини әввәлки вәзифәсинә гајтарды. О, јенә дә фиронун әлинә пијалә верди. 22 Чөрәкчини исә асдырды. Беләҹә, Јусиф онларын јухусуну неҹә јозмушдуса, елә дә олду.+ 23 Лакин Јусиф баш сагинин јадына дүшмәди, саги ону унутмушду.+


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=oktyabr 14, 2021 - 9:39 PM Хәбәрин коду : 1188858 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Иранын БМТ -дәки даими нүмајәндәси Мәҹид Тәхт Рәванчи, Исраил режиминин сон тәһдидләринә ҹаваб олараг Тәһлүкәсизлик Шурасынын һазыркы сәдринә јаздығы мәктубда билдириб: "Исраил режиминин Ирана гаршы нүвә програмы да дахил олмагла, һәр ҹүр јанлыш һесабламалар вә мүмкүн һәрби маҹәралары барәдә хәбәрдарлыг едирик."\nМәктубда дејилир: "Сон бир нечә ај әрзиндә Исраил режиминин тәхрибатчы вә авантүрист тәһдидләринин сајы вә интенсивлији дурмадан артыр вә горхунҹ һәддә чатыб".\nӘн сон һәдә, "Иранын нүвә програмына гаршы әмәлијјат планларынын ҝенишләндијини" вә "Иранын мүхтәлиф саһәләрдәки имканларыны мәһв етмәк әмәлијјатларынын һәр ан давам едәҹәјини" билдирән режим гәрарҝаһ рәиси тәрәфиндән едилиб.\nБу режимин 2021 -ҹи илдәки тәһдидләринә етиразымыз 1 феврал, 12 апрел, 27 август вә 14 сентјабрда БМТ Тәһлүкәсизлик Шурасына ҝөндәрдијимиз мәктубларда өз әксини тапмышдыр.\nИсраил режиминин Бирләшмиш Милләтләр Тәшкилатынын гуруҹу үзвләриндән биринә гаршы бу ҹүр ачыг системли тәһдидләр јағдырмасы бејнәлхалг һүгугун, хүсусән дә Бирләшмиш Милләтләр Тәшкилатынын Низамнамәсинин 2 (4) маддәсинин кобуд шәкилдә позулмасыдыр.\nИсраил режиминин "Иранын имканларыны мәһв етмәјә" давам етмәси, кечмишдә сүлһмәрамлы нүвә програмымыза гаршы төрәдилән террор һүҹумларындан мәсул олдуғуну шүбһәсиз сүбут едир.


Q=21	C=7	SS=0	LS=14	PS=7	DC=0	LC=0	SD=0	BS=4	G0=1	G1=0	G2=0	DLID=az_RU	BODY=Нәғмә 99—Милјонларла гардашлар | Дини маһны\nДИЛИ: Aзәрбајҹан (кирил әлифбасы) Јава дили Јап Азәрбајҹан (латын әлифбасы) Белиз креолу Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Мјанма Непал Ниас Нидерланд Ниҝериа пиҹини Норвеч Понапе Самоа Сејшел креолу Соломон Адалары пиҹини Таити Увеа Уелс Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ајмара баса (Камерун) батак (каро) батак (сималунгун) батак (тоба) бауле биак бикол бислама болгар булу венда волајта га ган гуарани гырғыз дамара дајак (нгаҹу) дреһу дуала дхолуо еве едо ермәни есан естон зулу ибо илок инҝилис исланд исоко испан италјан кабре каонде карен (сго) кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кинјаруанда кирунди кисонге кисси киче кичуа (Имбабура) кичуа (Чимборасо) кореја коса крио куангали куанјама күрд курманҹи (Гафгаз) күсаије латыш лингала лози лувале луганда макуа малагаси малај малајалам мам мамбве-лунгу маҹар нгабар нгангела ндау ндебеле ндебеле (Зимбабве) нзема нјанека нјунгве олу конзо оромо осетин пангасинан папјаменто (Күрасао) пиҹин (Камерун) полјак португал португал (португал) румын рус санго сарамаккан себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словен сранан-тонго суаһили сунда тагалог таи татар тви телугу тетела тигре ток-писин тсонга тумбука түрк умбунду уруунд урһобо фарс фин фон франсыз хорват чибемба чилуба чинјанја читонга читонга (Малави) чичева чокве шона јао јоруба јунан Һаити креолу һилигајнон һири-моту\n(Вәһј 7:9, 10)\n1. Һәр милләтдән, һәр дилдәндир\nБу гардашлар садигдир,\nҺагг јолунда мәтин.\nБах он минләрлә он мин\nРәбчүн һәмд сөјләјир.\nПак ибадәт наминә онлар\nҺәр дијардан ҝәлир.\n2. Вәз едәнләр бир ордудур,\nХош хәбәри јајыр.\nСүлһ мүждәси верир.\nӘзмлә хидмәт етсәк дә,\nБәзән чәтин олур.\nБил, Ағамыз тәравәт верир,\nБәхш ејләјир уғур.\n3. Бах Шаһидләр милјонларла\nҺәмд уҹалдыр Рәббә.\nШөвглә хидмәт едирләр\nҺәр ҝүн Рәбб өнүндә.\nДаима ҹар чәкир.\nРәблә јахын әмәкдаш олмаг\nҺәр вахт севинҹ верир.\n(Һәмчинин бахын: Әшј. 52:7; Мәт. 11:29; Вәһј 7:15.)\nМилјонларла гардашлар (Нәғмә 99)


Q=17	C=7	SS=3	LS=7	PS=3	DC=3	LC=0	SD=0	BS=1	G0=18	G1=12	G2=6	DLID=az_RU	BODY=Бөјүк каһинләр вә Мүгәддәс Китаб тумарлары | Мүгәддәс Китаб фактлары\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Македонија Мјанма Ниас Нидерланд Норвеч Самоа Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бислама болгар волајта га газах ган гарифуна гуарани гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис испан италјан кабре каонде каталан кечуа (Ајакучо) кечуа (Боливија) кикамба киконго кикујју кимбунду кинјаруанда кирунди кисси кореја коса крио күрд курманҹи (Гафгаз) күрд курманҹи (кирил) латыш лингала лози лувале луганда макуа малагаси малај мам мајја маҹар михе монгол море нага-куки-чин (һакһа) науатл (Шимали Пуебла) науатл (мәркәзи) нгабар нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго сапотек (Истм) себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тигре ток-писин тотонак тохолабал тсва тсонга тумбука түрк умбунду фин фон франсыз хорват чех чибемба чилуба читонга читонга (Малави) чичева чуваш шона јао јапон јоруба јунан ҝүрҹү һилигајнон әрәб\nМүгәддәс Китабын јазылдығы дөврдә тумарлар неҹә һазырланыр вә неҹә истифадә олунурду?\nЕрамызын 18-ҹи әсринә аид мүгәддәс китабын әстәр бөлмәсинин дәри вә пергамент тумарлары\nҺәвари Луканын јаздығы мүждәдә дејилир ки, Иса Мәсиһ Әшија пејғәмбәрин тумарыны ачыб охуду, сонра да бүрмәләди. Һәвари Јәһја да мүждәсинин сонунда тумардан сөз ачыб дејир ки, Иса пејғәмбәрин ҝөстәрдији бүтүн мөҹүзәләри јазсајды, бу тумара сығмазды (Лука 4:16—20; Јәһја 20:30; 21:25).\nТумарлар неҹә һазырланырды? Дәри, пергамент вә ја папирус кими материалларын һиссәләри бир-биринә јапышдырылараг золаг вә ја рулон шәклинә салынырды. Сонра исә јазы тәрәфи ичәридә галмагла чубуға бүкүлүрдү. Јазылар рулонун ениндә шагули сүтунлар формасында јазылырды. Узун тумарларын исә һәр ики уҹунда чубуглар олурду. Бунун сајәсиндә охуҹу лазым олан јери тапмаг үчүн тумары бир әли илә ачыб, диҝәри илә бүкүрдү.\nБир мәнбәдә дејилир: «Тумарын үстүнлүјү онда иди ки, о, бүтөв бир китабы јерләшдирәҹәк гәдәр узун ола биләрди [чох вахт 10 метр ҹиварында], бүкүләндә исә кичик һәҹмли олурду» («The Anchor Bible Dictionary»). Ҝүман едилир ки, Луканын мүждәсини јазмаг үчүн тәхминән 9,5 метр узунлуғунда тумар лазым ҝәләрди. Бәзән тумарын уҹлары кәсилир, сүнҝәр дашы илә һамар едилир вә рәнҝләнирди.\nИнҹилдә гәләмә алынан «бөјүк каһинләр» ифадәси кимләрә аид едилирди?\nИсраилдә каһинлик тәсис олунандан бәри баш каһин олмаг үчүн јалныз бир нәфәр тәјин олунурду вә о, һәјатынын ахырына кими хидмәт едирди (Сајлар 35:25). Илк баш каһин Һарун олду. Сонра исә бу шәрәф атадан оғула кечмәјә башлады (Чыхыш 29:9). Һарунун нәслиндән чохлу киши хејлағы каһин тәјин олунса да, баш каһин кими чох аз адам хидмәт етмишди.\nИсраил ишғал олунандан сонра јаделли һакимләр јәһуди баш каһинләрини бу вәзифәјә истәдикләри вахт тәјин едир, истәдикләри вахт узаглашдырырдылар. Ҝөрүнүр, јени каһинләр имтијазлы аиләләрдән сечилирди. Елә чох вахт бу каһинләр Һарунун нәсилдән олурдулар. Чох еһтимал ки, «бөјүк каһинләр» ифадәси каһинлијин әсас үзвләринә шамил олунур. Бөјүк каһинләрә каһинлијин 24 дәстәсинин башчылары, бөјүк каһин аиләсинин нүфузлу үзвләри вә Һәнна кими каһинликдән кәнар едилән кечмиш бөјүк каһинләр дахил ола биләрди (1 Салнамәләр 24:1—19; Мәтта 2:4; Марк 8:31; Һәвариләрин ишләри 4:6).\nМүгәддәс Јазылары гәләмә аланлар буну Аллаһын ҝөстәриши илә етдикләрини билдирирләр. Нәјин әсасында буна етибар етмәк олар?\nБилирсиниз? № 1, 2016